ועדת העבודה, הרווחה והבריאות, כנסת 18, פרוטוקול מספר 571, 2011-11-22 10:00

אורלי לוי אבקסיס: בוקר טוב, אני שמחה לפתוח את הישיבה.

אורלי לוי אבקסיס: אנו דנים היום, בהצעה לסדר היום בנושא הפרטת שירותי הבריאות לתלמיד – סכנה לבריאותם של תלמידי ישראל של חה"כ דב חנין, חה"כ גאלב מאג'דלה ושלי חברת הכנסת אולי לוי אבוקסיס למי שלא יודע.

אורלי לוי אבקסיס: תאריך ה- 22.11.2011 כ"ה בחשוון תשע"ב.

אורלי לוי אבקסיס: אני חייבת לציין, שזו לא הישיבה הראשונה, אפילו לא השישית, שהוועדה הזו עוסקת בנושא שכול כולו בריאות התלמיד.

אורלי לוי אבקסיס: הבעייתיות שאנחנו נתקלים בה אולי אני ואני לא תקופה כל כך ארוכה בכנסת ישראל, אז באמת מתחילת הקדנציה ועד עכשו היו פה ששה – שבעה דיונים בנושא הזה ועדיין נדמה שאנחנו רחוקים מהסדר כולל שבו יינתן פתרון אמיתי לכל תלמידי ישראל במחוזות השונים.

אורלי לוי אבקסיס: נכון יש שיגידו שיש התקדמות מסוימת אבל אנחנו תפקידנו לדאוג שההתקדמות הזו תקיף כמה שיותר את כל הילדים ויינתן להם גם את הרפואה המונעת חיסונים וכדומה וגם את ההדרכה לעתיד.

אורלי לוי אבקסיס: יש המון דברים על הפרק ומפעם לפעם אנחנו שומעים ומגלים שעם כל הביקורות שיש וגם בית המשפט נתן את דעתו בנושאים, עדיין מה שעומד ואולי מונע את ההסדר הכולל זה עניין של תקציבים ותקנים.

אורלי לוי אבקסיס: אני רוצה להגיד תודה רבה לסגן שר הבריאות, הרב יעקב ליצמן, שכיבד אותנו בנוכחותו.

אורלי לוי אבקסיס: אני מקווה שיהיו לו גם בשורות לבשר לנו.

אורלי לוי אבקסיס: בתחילה אני רוצה דווקא לפתוח ולצטט מדבר בית המשפט: המדינה מבקשת להאריך את מתן השרות ע"י נטלי למשך שנה נוספת בשל קשיים בקבלת ההחלטות הרלוונטיות בעקבות ההליכים המשפטיים ויישומם.

אורלי לוי אבקסיס: כרגע עתידה של הממשלה לדון בקרוב בהמלצות צוות המומחים שטרם נתנה בשאלה אם להחזיר את השרות למדינה או לצאת במכרז חדש שברובו הוכן.

אורלי לוי אבקסיס: נמסר לנו כי הדיון בממשלה ייערך בתוך כחודש, לטעמינו מבלי שנחזור על הדברים שאמרנו באולם בית המשפט, לא קוים כהלכתו פסק דיננו מיום ה28.8.2011.

אורלי לוי אבקסיס: איננו מקבלים גם כתורה מסיני את הטענה כי אין מקום להחלפת נותן השרות במהלך שנת הלימודים, דבר שהוא אפשרי בהיערכות מתאימה מראש וכבר היו דברים מסובכים מזה מעולם.

אורלי לוי אבקסיס: על כן אף שאין מנוס מהערכת המועד שנקבע בפסק דיננו למתן שרות לנטלי לתקופה מסוימת, אין היא נגררה על פני שנה שלמה ועוד לא ראינו לדגם משפטי שיפצל את בין החברות השונות את מתן השרות".

אורלי לוי אבקסיס: אומר פה בית המשפט, שקצת צר לו על כך, שההחלטה היא להמשיך בינתיים ולהעסיק במכרז את נותני השירותים ושהמדינה לא לוקחת על עצמה את זה.

אורלי לוי אבקסיס: "הודעה משלימה באשר להחלטה שתתקבל מהממשלה ככל שתתקבל למתן השרות ע"י הממשלה בעתיד עולה במכרז וככל שיוחלט על החזרת השרות לממשלה, יהיה עליו להתחיל ביום 1.1.2012 ככל שיוחלט על מכרז, יהיה עליו להתפרסם בראשית ספטמבר 2011.

אורלי לוי אבקסיס: כך שההחלטה בו תתקבל תוך חודשיים לאחר מכן תוך היערכות שתאפשר מתן שרות ע"י גורם שייבחר במכרז.

אורלי לוי אבקסיס: מובן שאם לא תתקבל החלטת הממשלה כאמור, דבר שיהיה מצער, אין מנוס מפרסום מכרז במועד האמור ראשית ספטמבר 2011".

אורלי לוי אבקסיס: אנחנו מבינים שהשבוע כבר יצא המכרז?

אורלי לוי אבקסיס: לפני כחודש.

אורלי לוי אבקסיס: אני רואה שחברי הכנסת לא נמצאים פה, חה"כ דב חנין נמצא.

אורלי לוי אבקסיס: אני באמת מתנצלת ותכף תקבלו את רשות הדיבור.

אורלי לוי אבקסיס: יש בידי דו"ח, שמסכם ביקורות פתע שערך המשרד, ביוזמתו של מנכ"ל המשרד, והוא ראוי לשבח.

אורלי לוי אבקסיס: היו טענות שאמרו, שהאחיות רוצות לשפר את תנאי העסקתן ולכן הן מוטות והדיווחים שלהם הם לא דיווחים שמשקפים את המציאות, אז נשלחו גורמים כאלו ואחרים לא למעט בתי ספר בימים שבהם היו אמורים להיות היערכויות, בימים שהיו אמורים להינתן חיסונים, והדו"ח הזה לא טוב.

אורלי לוי אבקסיס: לא טוב בלשון המעטה וכשאנחנו מגלים שהאווירה שם היא אווירה תעשייתית שהילדים לא מכירים את השם של האחות, שכאשר מנהל בית הספר בא באחד מהמקרים ואומר, בואי יש לנו חדר אחות, היא אומרת לו, לא אנחנו צריכים אולם גדול כי אנחנו צריכים לחסן שלוש כתות במקביל.

אורלי לוי אבקסיס: תחשבו על זה כמו על סרט נע.

אורלי לוי אבקסיס: הפרטיות של הילדים איננה נשמרת.

אורלי לוי אבקסיס: אני בתור אמא לילדות קטנות, הפרטיות לא נשמרת.

אורלי לוי אבקסיס: ילדה שנשקלת לעיני הכתה שלה גם אם היא גבוהה, הילד לא יודע מהו הפרמטר וגם לא מסבירים כי גם אין זמן, צריך לעבוד לפי השעון ואחר כך תבינו את הסיטואציה שבה אותו ילד או ילדה יוצאים עם תחושה שהם שמנים, שהם לא עומדים בגרף, שהם חורגים.

אורלי לוי אבקסיס: אלה דברים שאנחנו נצטרך לתת את דעתנו עליהם ובאמת בקצרה כי אנחנו גם רוצים לכבד את זמנו של סגן השר ליצמן ומודעים לכך שיש לו עוד דברים נוספים אז אנחנו נתחיל לבקשתו כי הוא רצה לשמוע את חברי הכנסת המציעים, אז ראשון הדוברים ואם אפשר בקצרה, חבר הכנסת דב חנין.

דב חנין: תודה רבה גברתי היושבת ראש, אני מאד שמח על כינוס הדיון הזה ואני שמח אדוני סגן השר שאתה נמצא אתנו.

דב חנין: בפתיחת הדברים אני רוצה לומר שמכיון שאנו עוסקים, לפי דעתי, באחת ההחלטות הקשות והמטעות ביותר שמדינת ישראל קיבלה, אני רוצה למען הסדר, למען ההיסטוריה ולמען הפרוטוקול, להגיד שאדוני סגן השר שאתה בתור יו"ר ועדת הכספים, התנגדת וגם משרד הבריאות אגב שהוא יושב פה בתור משיב, גם משרד הבריאות התנגד.

דב חנין: אתה אולי תואיל ברשותך רק להסביר למשרד מי כן חתם?

דב חנין: את זה אדוני ידע להגיד יותר טוב ממני.

דב חנין: אני רק אומר את הדברים, מכיון שנדמה לי, לפחות בצד הזה של השולחן, שמבחינת המהות של הדברים אין מחלוקת או ויכוח, בינינו לבין אנשי משרד הבריאות ואין ויכוח או מחלוקת ביננו חברי הכנסת לבין סגן השר.

דב חנין: אני חושב שאני אדייק, אני לא מחייב כמובן את סגן השר, אם היה הדבר בידם הוא היה מבטל את כל המערך הזה היום בערב, לא מחר בבוקר.

דב חנין: לכן חבל לי שלא נמצא אתנו שר האוצר, חבל לי שלא נמצא אתנו מסביב שולחן ראש הממשלה, האנשים שבסופו של דבר מנווטים את ההחלטות הגדולות שגם משרד הבריאות הוא בסופו של דבר קורבן שלהם.

דב חנין: אני אהיה מאד תמציתי ואומר את הדברים באופן חד.

דב חנין: אחת המערכות המפוארות ביותר שהיתה לנו במדינה הזאת, היתה מערכת הרפואה המונעת, באמצעות האגודה לבריאות הציבור.

דב חנין: בתור ילד בבית הספר האחות היתה מוסד לא פחות מהמורים ובמקרים רבים יותר מהמורים.

דב חנין: היא היתה האוזן הקשבת, היא לא התעסקה רק בחיסונים, גם בחיסונים אבל במה היא לא התעסקה?

דב חנין: באיזה סוגיות היא לא התעסקה?

דב חנין: תפיסה רחבה של התפקיד, תפיסה כמובן בריאותית, מעקב בריאותי, פיקוח בריאותי אבל גם הסתכלות חברתית, גם הסתכלות חינוכית, לא מהמבט הצר של מערכת ההוראה אלא מהמבט של מישהי שנמצאת בבית הספר באופן כללי, יודעת להסתכל אחרת, רחב יותר או רחוק יותר על מצבם של הילדים.

דב חנין: אנחנו מדברים על ילדים בסיכון, נמצאת אתנו יושבת ראש הוועדה חברת כנסת אורלי לוי, וזהו נושא מרכזי שהיא מובילה אותו.

דב חנין: גבירתי, בודאי תסכימי איתי שאנחנו בבעיה בתחום של ילדים בסיכון אבל כלי אחד שיש לנו כחברה זה העובדה שהילדים האלה נמצאים במערכת חינוך ואם יש מישהי כמו אחות שנמצאת בבית הספר ומלווה ומפקחת ורואה אז אנחנו יכולים להפחית את הסיכונים, לא למנוע אותם לחלוטין אבל לעצור התדרדרויות, לקדם התערבות מושכלת בשלבים מוקדמים וכדומה.

דב חנין: המהלך שאנחנו עושים כמדינה של הפרטת המערכת הזאת של בריאות התלמיד הוא מהלך קטסטרופלי, אנחנו הוצאנו את האחריות מבתי הספר, אנחנו פגענו ביכולת של בתי הספר לתת פתרון מערכתי, הוליסטי לשאלות לילדים שנמצאים בו ואנחנו העברנו את זה לידי חברות פרטיות.

דב חנין: בתחילה זה האגודה לבריאות הציבור, אחר כך זה חברת נטלי, לכל אחת מהן יש את הבעיות שלהן, כל אחת עם החולשות והחסרונות והדברים התפרסמו ונדונו בדו"חות מבקר המדינה.

דב חנין: אני לא אחזור עליהם, אפילו בתחום של החיסונים ישנה ירידה ברמה וזה התחום המרכזי ובשביל זה עשו את זה.

דב חנין: זה התחום שאמור לתפקד בתאוריה ואפילו בתחום הזה ישנה ירידה מאד כרומטית וכמובן האחיות עצמן שבמקום להיות עובדות של המערכת, במקום לקבל זכויות ובמקום להיות חלק מבית הספר רצות ממקום למקום, אני שומע שהם צריכות לסחוב איתן משקל מאד כבד כשם רצות ממקום למקום, אין להם זמן לא לתלמיד, לא לבית הספר ולא לחיות בכלל אלא הן מן בורג בתוך איזה שהיא מערכת שהן לגמרי לא מתפקדות בו בתפקיד המקורי והבסיסי שלהן.

דב חנין: לכן אני חושב, שאנחנו אין לנו מנוס ואנחנו נמצאים פה בגוף שאנחנו לא יכולים לגלגל את האחריות למישהו אחר זה לא אנחנו לא יכולים להגיד הוא אשם, מישהו אחר החליט, הכנסת החליטה את הדבר זו המסגרת שמקבלת את ההחלטות.

דב חנין: בכנסת הקודמת אני הנחתי על השולחן הצעת חוק בתמיכת רוב חברי הכנסת, יותר מ- 65 חברי כנסת חתמו על הצעת חוק שקוראת לבטל את ההפרדה ולהחזיר את המערכת הזאת לאחריות המלאה של המדינה, מחברי הכנסת הותיקים שנמצאים פה אני חשב כולם כולל חבר הכנסת ליצמן שהוא סגן השר וחבר הכנסת ראלב מג'אדלה, כולנו חתמנו על הצעת החוק הזו והצעת החוק הזו אפילו עברה בקריאה טרומית, למרבית הצער היא לא - - -

אורלי לוי אבקסיס: דב, בגלל שאתה ותיק פה, כמה כסף בעצם ההפרטה הייתה אמורה לחסוך?

דב חנין: 7 מליון.

אורלי לוי אבקסיס: ואז גילו במשרד האוצר, שהם צריכים לעשות התקשרות עם מד"א כדי לתת טיפול רפואי ראשוני במקום, כמה זה עלה אז?

דב חנין: עוד 20 מליון.

אורלי לוי אבקסיס: עוד 20 מליון.

אורלי לוי אבקסיס: זאת אומרת, יצא שכרו בהפסדו.

אורלי לוי אבקסיס: גם הפקרנו את בריאות ילדינו וגם זה עלה לנו יותר יקר.

דב חנין: גברתי יושבת הראש, את מעלה נקודה מאד חשובה ובה אני רוצה לסיים.

דב חנין: אגב, מה שאנחנו רואים כאן, זה נכון בכלל לגבי שיטות העסקה הקבלניות.

דב חנין: יש עכשיו את המחקר האמריקאי שהתפרסם ממש בשבוע שעבר, על העלויות של ההעסקה הלא ישירה, עבור הממשל האמריקאי.

דב חנין: המחקר הזה מראה נתון שאני לפחות מאד התרשמתי ממנו, אני חשבתי עד עכשיו שכל הרעיון הוא פשוט להקטין עליות ולכן מצמצמים ובסוף עובדים נפגעים.

דב חנין: מסתבר, שהעובדים נפגעים אבל העלויות לא מצטמצמות.

דב חנין: בארצות הברית, ההעסקה הלא ישירה, עולה לממשל הפדראלי הרבה יותר.

דב חנין: אצלנו פרופסור אביה ספיבק, עשה מחקר מאד מקיף והוא מראה שגם אצלנו, לא רק אגב בנושא של החברות, בכלל, העסקה לא ישירה עולה בסוף יותר כסף בגלל פערי התיווך.

דב חנין: אני אומר לעצמי, אם חינוכית זה גרוע, אם בריאותית זה גרוע, אם חברתית זה גרוע, אם תעסוקתית זה גרוע, זו פגיעה בזכויות העובדים, אם כלכלית אנחנו מפסידים, ריבונו של עולם מה עוד דרוש כדי שנעשה את השינוי הנדרש?

דב חנין: נחזיר את המערכת הזאת לאחריות המדינה ואני אדוני סגן השר, אומר לך באמת במלוא הידידות וההערכה וקבל את זה כמו שאני אומר, אני חושב שזה נושא שאפשר להרים בו דגל ואנחנו חברי הנסת, אני משוכנע, הקואליציה והאופוזיציה נצטרף לדגל הזה ואפשר ללחוץ.

דב חנין: אני יודע שזה לא קל וזה לא פשוט, יש בעיות תקציביות ואילוצים וצרכים, משרד אוצר, כל הבעיות כולנו מכירים, אבל בנושא הזה אני חושב שאפשר ליצור אחדות רחבה בכנסת ולנצל את ההזדמנות לעשות את השינוי הזה.

אורלי לוי אבקסיס: תודה רבה לך חבר הכנסת דב חנין.

אורלי לוי אבקסיס: הבא בתור ברשימת המציעים, חבר הכנסת ראלב מג'אדלה.

גאלב מג'אדלה: גבירתי יו"ר הוועדה, סגן השר.

גאלב מג'אדלה: אין טעם לחזור על הדברים המנומקים היטב, שפרש בפנינו חבר הכנסת דב חנין.

גאלב מג'אדלה: אני רק רוצה להסב את תשומת ליבך, למשהו חשוב.

גאלב מג'אדלה: יש לנו טבע לא טוב, מנהג מאד גרוע, חוסכים בקטנה ואחר כך משלמים בגדול.

גאלב מג'אדלה: אני לא מבין למה , מתי אנחנו כחברה מתוקנת, רוצים להתמודד עם הסוגיה הזאת לאורך כל הדרך.

גאלב מג'אדלה: בתור ראש אגף חינוך, השכלה וספורט בהסתדרות, מחזיק תיק הפועל, באתי לפרופסור מיכאלי עליו השלום, יו"ר קופת חולים כללית ואמרתי לו: אני רוצה לחסוך לך 50 מיליון שקל.

גאלב מג'אדלה: אז הקופה היתה במצב קשה, והוא אמר לי "תבוא עליך ברכה".

גאלב מג'אדלה: אמרתי לו, "רק תן לי 3 מליון כדי לחסוך 50.

גאלב מג'אדלה: אני מקים במועדוני נעמ"ת, נשים הולכות רחוק, כל הנושא לחץ דם, סכרת, כולסטרול, כל זה נעלם, ברגע ש- 4 פעמים בשבוע יש להם פעולה חברתית, ספורטיבית.

גאלב מג'אדלה: אני חוסך אחר כך אשפוז, תרופות, אני מביא לך בדיקה מקצועית כמה אני חוסך לך".

גאלב מג'אדלה: בתור פרופסור לרפואה, הוא אמר לי: "אתה לא יודע כמה אתה צודק, אבל אין לי את ה- 3 מליון שקל לתת לך".

גאלב מג'אדלה: למה אנחנו היום צריכים לחסוך?

גאלב מג'אדלה: פה מראים שלא חוסכים 7 מליון שקל, מה זה 7 מליון שקל?

גאלב מג'אדלה: אני צריך להגיד לך כמה זה עלות מיטות אשפוז ליום בשנה?

גאלב מג'אדלה: למען הגילוי הנאות, אני בדרך כלל סומך עליך.

גאלב מג'אדלה: זה הרבה שנים, אנחנו באים ממגזרים קרובים, מקופחים, אגב, עכשיו התחילו לדבר על הנושא הזה במדינה.

גאלב מג'אדלה: עכשיו, אפילו נשיא המדינה מדבר על זה.

גאלב מג'אדלה: כמה שנים אנחנו מדברים, על שילוב ערבים וחרדים במעגל העבודה, מה זה תורם לעצמך, לחברה הישראלית.

גאלב מג'אדלה: אני לא מדבר דברי טעם?

אורלי לוי אבקסיס: אתה מדבר דברי טעם לחלוטין, אבל אני אגיד לך מה חבר הכנסת ראלב - - -

גאלב מג'אדלה: לכן אני אומר לך אדוני, בוא היום נסיק מסקנה, מוטב מאוחר מאשר אף פעם, נוותר על החיסכון המדומה הזה, שהוא בסופו של דבר עולה לנו הרבה ונחזיר, איך אתם אומרים "עטרה ליושנה", נחזיר את העניין הזה.

גאלב מג'אדלה: בשביל מה?

גאלב מג'אדלה: אנחנו בדרך כלל מסכימים בינינו.

גאלב מג'אדלה: שמענו בבוקר על הצלחה בוועדה, ויבורך חבר הכנסת חיים כץ, בנושא טיפת חלב.

גאלב מג'אדלה: זו החלטה ראויה.

גאלב מג'אדלה: אני בטוח שהאוצר לא יקבל הרבה לקופת המדינה מההחלטה הזאת, להפך, יחסוך לעתיד ולשנים הבאות הרבה כספים והרבה כספים מיותרים שיבוזבזו.

גאלב מג'אדלה: אדוני סגן השר, שר נבחן בקבלת החלטות מנהיגותיות, לא שגרה ולא לשרוד.

גאלב מג'אדלה: אני יודע שאתה לא מאלה שלא מבקשים לשרוד, "פריימריס" או משהו, אתה מסודר בחיים.

גאלב מג'אדלה: לכן אני מציע, במצבך היום, אתה מסוגל לקבל את ההחלטה הנכונה, להביא בשורה, להחזיר את המערכת הזאת למקומה הנכון ולוותר על שירותים טובים עם ביקורת פתע קשה מאד.

אורלי לוי אבקסיס: רן כהן, חבר כנסת לשעבר, פעם חבר כנסת, תמיד חבר כנסת.

אורלי לוי אבקסיס: רציתי להגיד תודה רבה שאתה מכבד אותנו בנוכחותך.

אורלי לוי אבקסיס: הוא עדיין, גם אם הוא עזב את מסדרונות הכנסת, יש פה על השולחן הזה, לפחות הצעת חוק אחת, שהוא היה בין היוזמים הראשוניים שלה, מבחינתי זו הצעת החוק אותה לקחתי ואני מתכוונת, יחד עם הוועדה הזאת, לקדם.

אורלי לוי אבקסיס: הוא מגיע כמו חבר כנסת מהשורה, אז תודה רבה לך.

אורלי לוי אבקסיס: כן, סליחה על ההפרעה ולרגע לא חשבתי שאתה לא האומר דברי טעם, עצרתי אותך לרגע בגלל שסגן השר אמר לי שהוא קצר בזמן, יש לו התחיבויות נוספות.

גאלב מג'אדלה: מה שהוא עושה ב 5 דקות אחרים עושים בשעה, הוא יעיל בדרך כלל.

אורלי לוי אבקסיס: קבל את התנצלותי.

אורלי לוי אבקסיס: סיימת?

גאלב מג'אדלה: סימתי לפני שהתחלת את הברכות לח"כ רן כהן.

אורלי לוי אבקסיס: כדי לקבל תשובות, כמובן שאנחנו נמשיך את הדיון גם לאחר שסגן שר הבריאות הרב ליצן יעזוב, יש פה גם את נציגות המשרד, מילה לפני שאתה מתחיל.

אורלי לוי אבקסיס: היה לי הזכות להיות בחלק בוועדה הזו, כאשר ראיתי איך דברים באים לתיקונם ואנחנו נקווה מאד, כי בדצמבר עושים פה ביקורת.

אורלי לוי אבקסיס: אבל להגיד לך תודה בשיתוף פעולה בין המשרד שלך לבין הוועדה הזו, הצלחנו לעצור קטסטרופה נוספת, בכל מה שקשור לטיפות החלב.

אורלי לוי אבקסיס: שם מדובר על הגיל הרך ביותר, על הילדים הרכים בשנים, אולי אפילו בימים והצלחנו לקבל בחזרה את התקנים שהובטחו שנים קודם, שוב פעם, לפני שהגעת.

אורלי לוי אבקסיס: לא נעים לי להגיד, אבל אתה מגיע לתוך מערכת שיש בה המון, אני לא רוצה להגיד "מחדלים", אבל באמת סחבת מסוימת ועיוותים ואתה נדרש הכל פתאום בפעם אחת.

אורלי לוי אבקסיס: אז אם הצלחנו לעשות פה את בריאות השינים לילדים בחינם, אני חייבת להגיד בהתחלה אפילו לא רוב הוועדה הזו הייתה אתך, אנחנו מצדיעים לך, עשרות אלפי ילדים היום מקבלים טיפולי שינים, גם כשלהורים שלהם אין כסף לעשות את זה באופן פרטי.

אורלי לוי אבקסיס: עכשיו אולי הצלחנו להציל ואת זה אנחנו נבדוק ונעקוב את טיפות החלב, ובוא, שיהיה לנו בשורה נוספת לגבי אחיות בית ספר ובריאות הילדים באשר הם, בוא תן לנו קצת ככה איפה אנחנו עומדים.

יעקב ליצמן: תודה רבה גברתי יושבת הראש וחברי הכנסת, על השבחים, אני שמח מאד ואני ממש מתגאה אבל דפוס לכסף עדין אין לי.

אורלי לוי אבקסיס: אין לך הרבה שרים, שמקבלים כל כך הרבה שבחים מחברי כנסת.

יעקב ליצמן: ואין כל כך הרבה שרים, שיש להם שיתוף פעולה טובה עם האוצר כמוני, אני אומר את זה בגלוי, אני עובד בשיתוף פעולה.

יעקב ליצמן: למשל, נושא השיניים לילדים, בלי האוצר זה לא היה קורה.

יעקב ליצמן: אתמול בערב, באי אמון, "התפלמסתי" עם מפלגת קדימה, כי מה שקרה כאן הוא, שכל דבר שאני נדרש לבוא לוועדה כאן זה הכל על מה שהיה בקדנציה הקודמת.

יעקב ליצמן: הפרטת אחיות בתי ספר, ב- 2007, נושא האחיות 91, 76, לא משנה המספרים, מספרי לוטו, הכל היה בקדנציה הקודמת.

יעקב ליצמן: הכי גרוע, שאלו שעשו את זה, הם אלו שמגישים אי אמון נגדי.

יעקב ליצמן: הם עשו את זה ואני צריך לפרוע את השטר על מה שהם עשו, אבל זו פוליטיקה וזה הסברתי אתמול במליאה.

יעקב ליצמן: לא באתי כאן להתפרנס, אי אפשר לחזור על הדברים האלה.

יעקב ליצמן: בית המשפט אמר את דברו, לכן יש לפתוח במכרז חדש ועשינו מכרז חדש.

יעקב ליצמן: שיניתי הפעם את המכרז בצורה אחרת לגמרי.

יעקב ליצמן: חילקתי את אזורי הארץ לארבע חלקים: מרכז, דרום, צפון וירושלים.

יעקב ליצמן: החלטתי גם, והאוצר הסכים איתי, שבדרום, כולל אשקלון, משרד הבריאות יישא לבד את בריאות התלמיד.

עפו אגבאריה: זאת אומרת, מאשקלון דרומה.

יעקב ליצמן: אשקלון כולל, ודרומה.

יעקב ליצמן: זו לדעתי צורה שאני מניח, שאף אחד לא חלם בתחילת הקדנציה, שאנחנו נחזיר חלק מהדברים כבר, אי אפשר לקבל את הכל.

גאלב מג'אדלה: בתור פיילוט?

יעקב ליצמן: להגיד לך את האמת?

יעקב ליצמן: כמעט כן, אני רוצה להסביר.

אורלי לוי אבקסיס: המשמעות היא, שהאחיות יהיו עובדי המשרד?

יעקב ליצמן: כן.

יעקב ליצמן: מה שאני אומר בכוון הזה, אי אפשר לקבל את הכל.

יעקב ליצמן: אני חושב שגם בריא יותר, שהמכרז מתחלק לארבע חלקים.

יעקב ליצמן: אני חייב להגיד עוד דבר, נטל"י שעבד בניגוד לביקורת שיש, אתם יודעים שבשנה שעברה ישבתי כל יום רביעי עם נטל"י לבדוק התקדמות?

יעקב ליצמן: הזמנתי אותם כאן לכנסת, בדרך כלל אנחנו יושבים כאן בכנסת.

יעקב ליצמן: הזמנתי אותם להתעדכן איזה חוזים, איפה התקדמו.

יעקב ליצמן: חבר כנסת חנין, זה לא סוד שאני בעד שיהיה במשרד הבריאות, בגיל שלי קשה להשתנות, גם היום אני לא חושב אחרת אבל יש מציאות ומציאות אי אפשר בבת אחת.

יעקב ליצמן: אני רוצה לראות גם שלקחנו אזור קשה כמו הדרום, מוזנח במילה לא כל כך קלה, כולל אשקלון.

יעקב ליצמן: לקחנו את זה ומשרד הבריאות הצטרך להוכיח לעצמו אם הוא יודע לעשות את זה או לא.

יעקב ליצמן: זה קל מאד להגיד משרד הבריאות, אם אני אראה שאני מצליח יותר מאחרים כולם יצעקו פה ואם לא אתם תצעקו הפוך.

יעקב ליצמן: רבותי, אני הולך להשקיע את כל כוחי שנצליח, אני רוצה להוכיח שמשרד הבריאות יודע לעבוד.

יעקב ליצמן: כל העבודה שלי היא כזו היום.

יעקב ליצמן: אבל אי אפשר לבוא ולקחת את כל הדברים בבת אחת.

יעקב ליצמן: לכן אני חושב שיש צעד, אתם יודעים שאחיות דרום ואשקלון זה 16-20 אחוז מהמדינה, זה חמישית כמעט מהמדינה.

יעקב ליצמן: אז במצב הכי קשה, מרחב גדול, משרד הבריאות לוקח לעצמו ולא נעשה שום דבר בבת אחת.

יעקב ליצמן: נוציא מכרז, נראה לפי המכרז מי שיזכה אבל אני חייב להגיד שוב הפעם, הנתונים הסופיים כמה שידוע לי היו מאד סבירים ודי טובים.

יעקב ליצמן: אני חייב להגיד זאת , אני רואה שהם הולכים לעשות מצגת, בזה אני מסיים.

אורלי לוי אבקסיס: אנחנו לא רוצים שתסיים, אני רק רוצה לשאול אותך, לגבי הקושי בגיוס האחיות, איך אפשר או מה המשרד עושה כדי לגייס?

יעקב ליצמן: אני נתתי, אני לא אחסוך כסף כאן, לא הולך לעשות את זה הכי זול.

יעקב ליצמן: אני אעשה כל מאמץ לא לחסוך כסף בדרום.

יעקב ליצמן: שתי סיבות, קודם כל זה אזור קשה ומוזנח ואנחנו צריכים, אבל זה מה שעשיתי זה בהסכמת האוצר.

אורלי לוי אבקסיס: השאלה היא עכשו, לגבי אם וכאשר, איפה באמת המשוכה הכי גבוהה, כמה תקנים היית צריך מהאוצר על מנת להפוך את השרות הזה לשרות כלל ארצי תחת משרד הבריאות?

יעקב ליצמן: קשה לי לענות לך עכשו, אני לא חושב שזה רלוונטי.

אורלי לוי אבקסיס: זה מאד רלוונטי כי הנושא של חברות כוח אדם ועובדים תחת קבלני כוח אדם הוא משהו שנמצא עכשו על סדר היום הציבורי ויכול להיות שזה משהו שאולי אנחנו יכולים לעזור לך, אני לא יודעת , יכול להיות שאתה צריך להיות מאד פוליטקלי קורקט עם האוצר אבל ישנו איזה שהוא שיח בציבור שאם למשל עם עובדי ההוסטלים הרי אתה הצלחת להכניס שם 220 עובדים.

אורלי לוי אבקסיס: כמעט 300 תקנים.

אורלי לוי אבקסיס: אבל ברגע שזה היה נמצא על שולחן הדיון הציבורי, ברגע שדשנו בזה, ברגע שכל הציבור היה בסוג וחשוב, מצא האוצר את התקנים.

אורלי לוי אבקסיס: השאלה היא ,

יעקב ליצמן: גברתי היו"ר, אני חייב לציין דבר אחד, הנושא הזה היה סופר חשוב לכולם ואני רוצה לציין גם שראש הממשלה מצא לנכון לעשות איתי ביקור פתע באחד ההוסטלים ועשינו את זה.

דב חנין: אולי הוא יעשה גם איזה ביקור פתע באחד מבתי הספר ויראה מה קורה.

יעקב ליצמן: בשתיים בלילה קמתי, אז בואו ותשמעו דב חנין, אני חייב להפתיע אותך גם בזה, אני אקבל את ההצעה שלך.

יעקב ליצמן: אני אשתדל ואני אדבר איתו שאולי נעשה את זה גם באיזה ביקור.

יעקב ליצמן: לא קל לעשות ביקור פתע אתה יודע, זה לא פשוט.

יעקב ליצמן: אני אספר לך דבר מדהים, השב"כ שבועיים התחפשו במתנדבים בהוסטל ועבדו שם שבועיים וחיפשו את כל הדלתות והדרכים ובבוקר ראו איזה תכונה, אז מה אמרו לכל האנשים?

יעקב ליצמן: שליצמן בא לאיזה בקור פתע.

אורלי לוי אבקסיס: לצערי הרב, האחיות היום עושות ביקור פתע בבתי הספר.

מוריה אשכנזי: הערת ביניים, בעקבות סגן השר, יש לנו גם תשובה להסתדרות האחיות, כמה אחיות תידרשנה בתקנים אם השרות יבוא במלואו לרשות המדינה?

מוריה אשכנזי: יש לנו מענה ואני אשמח מאד אם היית נשאר פה וחוזה במצגת שלנו.

יעקב ליצמן: לצערי לא, לא הייתי מתוכנן גם לבוא היום כאן אבל בגלל הנושא ויושבת הראש שאני מכבד אותה מאד, בקשה ואני מופיע אישית ונושא חשוב לי גם אבל עם כל הכבוד יש לי דברים חשובים ואני צריך להיות בבית חולים מסוים אבל חוזר ואומר התחלנו בשלב מסוים ואני חושב שזו בשורה והתקדמות ונראה בהמשך הלאה.

אורלי לוי אבקסיס: שאלה אחרונה ופה אנחנו משחררים אותך, אני יודעת שהוספת לנו עשר דקות נוספות ואנחנו מודים לך על כך.

אורלי לוי אבקסיס: כמה גופים נגשו למשרד?

יעקב ליצמן: אני לא יודע, איתמר יודע.

אורלי לוי אבקסיס: אז אולי נשאל גם את איתמר לגבי - - -

יעקב ליצמן: פרופסור איתמר, הוא יודע הוא הבעל בית, תודה רבה.

אורלי לוי אבקסיס: תודה רבה לך באמת על זה שכיבדת אותנו.

אורלי לוי אבקסיס: אנחנו נמשיך מפה, חבר הכנסת עפו אגבאריה, אתה רצית להגיד כמה דברים?

עפו אגבאריה: אני רציתי, אבל חבל שלא יכולתי להגיד את הדברים האלה בנוכחות השר.

עפו אגבאריה: קודם כל אני באמת רציתי לברך על זה שהשר עשה רבות למען הצלת הרפואה הציבורית בזמן האחרון ובאמת הייתי רוצה שגם בעניין המתמחים שיתן יד יותר וזה מה שרציתי להשמיע לו.

עפו אגבאריה: לעצם העניין.

עפו אגבאריה: אני לפעמים חושב, אם באותו זמן כאשר המדינה הייתה כל כך ענייה והיה השרות הזה בבתי הספר, אז מדוע כאשר המדינה יותר עשירה ויש הרבה יותר כסף, אז פתאום השרות הזה כבר לא רלוונטי?

עפו אגבאריה: למה?

עפו אגבאריה: כנראה שהשתלטות בעלי ההון על הפוליטיקה נותנת אותותיה גם במקום הזה שבאים אנשים עם יכולות כספיות ורוצים גם את הדבר הזה לקחת מהאנשים.

אורלי לוי אבקסיס: אבל חבר הכנסת עפו אגבאריה, בסופו של דבר מי שפתח פה את הדלת זה היה משרד האוצר ובוא לא נטיל באמת אתה יודע, יש את בעלי ההון שרוצים להרוויח ואת הגורמים הפרטיים אבל זה לא רלוונטי אבל אני צריכים להיות פה שומרי הסף , הדיסקט של האוצר צריך להיות פה מוחלף בערכים לפני רווחים ואת זה ,

עפו אגבאריה: על זה אני מדבר בדיוק.

עפו אגבאריה: אז מדוע היו צריכים לעשות את השרות הזה בצורה כזו?

עפו אגבאריה: אנחנו נלחמנו עכשו על הטיפות חלב, אם וילד שזה גם היה שרות מעולה ועכשו אנו נלחמים על בריאות הילד, אז אם כל הנוכחים פה, גם חברי כנסת וגם השר וגם היו"ר וגם כל משרד הבריאות אז מי נשאר נגד?

עפו אגבאריה: רק האוצר?

עפו אגבאריה: אני עכשו מסתכל על זה לא מבחינת בריאות האדם ולא איך אתה מסתכל על האדם איך הוא מתפתח אלא מנקודת מבט של האוצר שהם לא רואים בני אדם אלא רק כסף ומספרים אז אם זה באמת כל כך לא רווחי אז מדוע להמשיך בזה?

עפו אגבאריה: מדוע אי אפשר לעצור את זה במקום מסוים ולהגיד עד כאן אנחנו לא רוצים להפסיד יותר.

אורלי לוי אבקסיס: אני מקווה שמשהו באוצר ישתנה כי אם אנחנו מסתכלים בסופו של דבר בשורה התחתונה, בריאות השיניים באמת בסיוע של האוצר, עבר, הנושא של טיפות החלב אוצר הבטיח שיתן את התקנים.

אורלי לוי אבקסיס: גם נושאים אחרים אז ישנה איזה שהיא מגמה שאני מברכת עליה גם בנושא ההוסטלים רק בואו תוכיחו לנו שזה באמת משהו אמיתי ארוך טווח ולא איזה משהו בגלל שעכשו היה ככה בכותרות.

אורלי לוי אבקסיס: אנחנו נגיע גם אליכם.

עפו אגבאריה: אז אני מקווה שדברים כאלה יתנו את המענה שלהם ובקרוב ולא ימשיכו עוד כמה שנים את הדברים האלה.

אורלי לוי אבקסיס: בהחלט.

אורלי לוי אבקסיס: חברת הכנסת עינת וילף.

עינת וילף: תודה רבה.

עינת וילף: אין ספק שהדיון הזה מתקיים בתחושת תסכול מאד קשה.

עינת וילף: אני בטוחה גם שאנשים שצופים בזה מן החוץ, תוהים איך אפשר להגיע למצב שכולם מסכימים וכולם בעד וכולם יודעים שמדובר בהחלטה מוטעית, למה השינוי בדרך חזרה כל כך קשה?

עינת וילף: אני לא חברה בוועדה הזו, אני חברה בועדת חינוך אבל כל פעם שהדבר הזה עולה, אני תמיד באה לפה כי ידוע ומוכח שבריאות וחינוך הם שני תחומים שאסור להפריט אותם, הם מגיבים טוב להפרטה ולתחרות ודווקא מדינות שיש להם שירותי הבריאות והחנוך הטובים ביותר אלו שירותים ציבוריים שגם בסוף התוצאות טובות יותר בעלות נמוכה יותר.

עינת וילף: כאן יש לנו חיבור של בריאות וחינוך שרואים את כל הבעיות כלומר גם אנחנו מקבלים בסוף מוצר פחות טוב והוא גם עולה לנו יותר ולכן מבחינתי כיוון שכולם מסכימים ואנחנו נמצאים במצב המתסכל הזה די הרבה זמן, אני רוצה בהחלט להצטרף לקריאה של חבר הכנסת חנין לראות איך עושים מזה דגל כי אני מתקשה לראות ואני חושבת שזה באמת אחד המקרים שאפשר לגייס את כל חברי הבית מכל כוון ופשוט להבהיר שאנחנו לא רוצים עכשו לחכות שנים.

עינת וילף: בסך הכל, יש מגמה מבורכת בהרבה תחומים לגלגל לאחור הפרטות שהוכחו כטעות.

עינת וילף: צריך פשוט להאיץ את התהליך הזה ואני בהחלט מבקשת שנראה איך אנחנו כן מקדמים, אני אשמח לתת כל מכסה שצריך משלי כדי להעלות את החקיקה הזו, לקדם אותה בהצבעה, לעשות את זה בתוך הנהלת קואליציה, כל דבר שאפשר לעשות כדי להתחיל לקדם, להעביר את זה כבר בקריאה ראשונה כדי להפעיל את הלחץ כי אני חושבת שזה באמת נושא שיש לו תמיכה מקיר לקיר וצריך לצאת מהשלב המתסכל הזה שאנחנו מנהלים ששה או שבעה דיונים שכולם מסכימים אבל השינוי לא בא.

אורלי לוי אבקסיס: האמת שזה לא רק בדיונים, אני יכולה להגיד שלי ולחבר הכנסת יו"ר הוועדה הזו , חבר הכנסת חיים כץ עומדת על שולחן הממשלה הצעת חוק בנושא של להחזיר את שירותי בריאות התלמיד למשרד הבריאות והיא מוקפאת שם.

אורלי לוי אבקסיס: בהנהלת הקואליציה אפשר בהחלט אבל שוב בסופו של דבר לא הובא להצבעה, בקשו הארכה של זמן.

אורלי לוי אבקסיס: סליחה בועדת שרים לענייני חקיקה ואני חושבת שבסופו של דבר ללא האוצר לא נוכל להעביר את זה.

אורלי לוי אבקסיס: לאוצר יש את הזכות וטו שם והם יכולים לעצור את החוק הזה.

אורלי לוי אבקסיס: אל תשכחו שזה גם תקציבי, כלומר לא ביכולתנו.

אורלי לוי אבקסיס: פה היועץ המשפטי לממשלה איתנו ואנחנו מקווים שגם האוצר יהיה איתנו באיזה שהוא שלב.

אורלי לוי אבקסיס: אנחנו נמשיך.

אורלי לוי אבקסיס: עכשו אני רוצה להודיע לכם חברים שיש לנו פה בקשה לשתי מצגות.

אורלי לוי אבקסיס: אחת של האחיות ואחת של חברת נטלי.

אורלי לוי אבקסיס: כדי לאזן אנחנו נאשר את שתי המצגות ונתחיל עם המצגת של האחיות ונעבור לנטלי.

אורלי לוי אבקסיס: אז בבקשה עורך הדין אורי פליישמן היועץ המשפטי של הסתדרות האחיות.

אורי פליישמן: קודם כל אני רוצה להודות לועדה באמת שמאפשרת לנו להציג את המשנה של הסתדרות האחיות בקשר לנושא הזה למרות שאנחנו משמיעים אותה כבר תקופה ארוכה.

אורי פליישמן: ובהקשר הזה אני גם רוצה להודות לחברי הכנסת שזה לא הפעם הראשונה שהדבר הזה נושא של בריאות התלמיד נחשפת לנגד עיניהם.

אורי פליישמן: אני חייב להגיד שאפשר לומר את התורה שלנו על רגל אחת ולסכם את זה בשני דברים.

אורי פליישמן: הראשון שבריאות התלמיד היא מסוג השירותים שאי אפשר ואנחנו גם לא יכולים, להפריט.

אורי פליישמן: זו אולי הדוגמא המובהקת ביותר ודבר שני זה שעל מזבח ההפרטה שהיו כל מיני אנשים במסדרונות הכנסת ובמקומות אחרים שראו את ההפרטה כחזות פני הכל, הם היו מוכנים לא רק להקריב את בריאות הילדים לצורך העניין, אלא הם היו מוכנים גם לשלם הרבה מאד כסף בשביל לבצע את ההפרטה ורק בגלל ובשביל שיוכלו להגיד שיש דגל של הפרטה מעל השרות הזה.

אורי פליישמן: אנחנו יודעים שבסופו של דבר בתהליך ארוך שנים, האזרחים ומדינת ישראל מקבלת פחות ומשלמת יותר ואלו הנתונים שאני אציג עכשו.

אורי פליישמן: עכשו, לא צריך פיילוט ואני אומר את זה לסגן השר והוא גם יודע ושותף לעמדה שלנו, לא צריך פיילוט ובדיקות וניסויים בילדים.

אורי פליישמן: המצב כרגע הוא ברור וחד משמעי שהנושא הזה של הפרטת בריאות התלמיד נכשל כישלון חרוץ ואני אומר יותר מזה, לא צריך להחליף דיסקט לאף אחד, גם לשיטתם של משרד האוצר, יש פה כשל, אין פה יעילות, אין פה תמורה לכסף שלנו ולמעשה כולם ניזוקים.

אורי פליישמן: כשבאים אלינו ואומרים בימים שלנו , תקשיב בוא עכשו אנחנו טרם הלאמה.

אורי פליישמן: כשאנחנו מחזירים את השרות לידי המדינה בוא נבדוק שני דברים ועכשו מדברים על נושא של קבלנים.

אורי פליישמן: אמרו בוא נבדוק קודם כל אם מדובר בליבה אם ליבת השרות כי אנחנו לא יודעים לתת כל שרות אבל משרד הבריאות זה יותר ליבה ממערכות שנותנות את הטיפול בבית ספר?

אורי פליישמן: אין יותר ליבה מזה.

אורי פליישמן: ולכן הטיעון הראשון שלא להלאים את השרות חזרה לא עובד פה.

אורי פליישמן: דבר שני אם מדברים על עלות.

אורי פליישמן: עלויות של כוח אדם מחוץ למערכת הם הרבה יותר יעילים וגם מבחינת כסף אנחנו משלמים פחות, אז אני רוצה לחדש לכם, אני מסכם ואחר כך אנחנו נרוץ.

אורי פליישמן: אני רוצה לסכם לכם בנקודה הזו שמבחינת עלות נטלי חתמה הסכם איתנו שהם משלמים לאחיות בדיוק כמו במדינה ולכן אין פה את הטיעון של העלות.

אורי פליישמן: מה שאני אומר תמיד יבואו ויגידו אתם האחיות תמיד דואגים לעצמכם, אתם רוצים לקדם, להכניס את העובדות חזרה לידי המדינה כדי שיהיו להם תנאים יותר טובים.

אורי פליישמן: אז אני אומר לכם כל מה שכתוב פה זה מתוך נתונים אמיתיים שלא אנחנו עמדנו מאחוריהם, זה משרד הבריאות, זה דו"חות של משרד הבריאות, דו"חות של מבקר המדינה ומשרד האוצר עצמו.

אורי פליישמן: עכשו, אני לא יסביר פה לחברי הכנסת הנכבדים על רפואה מונעת , כולם יודעים שמדובר בחיסונים ואומדן גדילה, כולם מכירים את הפונקציות אבל צריך לזכור דבר אחד כי בסופו של דבר הסטטיסטיקה פה כן חשובה.

אורי פליישמן: כשאנחנו בודקים אחוז כיסוי חיסוני ואנחנו בודקים שלא עשו בדיקות שמיעה כמו שנפרט בהמשך, המשמעות היא שיש ילד אחד איפה שהוא שלא בצעו לו את הבדיקה וסטטיסטית זה אומר שהוא יכול להיפגע מזה.

אורי פליישמן: ויכול להיות שההורים לא יודעים ולא שמו לב וילד בכתה א' אתה לא יודע אם הוא לא רואה טוב או לא שומע טוב או שיש לו בעיות קשב וריכוז.

אורי פליישמן: יכול להיות שיש לו בעיות קשב וריכוז אבל יכול להיות שהוא גם לא שומע טוב.

אורי פליישמן: ואנחנו לא יכולים לאבחן את זה.

אורי פליישמן: השרות הזה שהוא שרות מונע, צריך להיעשות בצורה אוניברסאלית והוא צריך לכסות את כולם וזה הבסיס של השרות הזה.

אורי פליישמן: מה קרה במשך השנים?

אורי פליישמן: כמובן ב -1992 העבירו את זה לקבלנים וזה נכשל, ב-1997 החזירו את זה לקבלן כוח אדם האגודה לבריאות הציבור ואני לא מדבר פה לא על נטלי ולא על האגודה לבריאות הציבור, אני מדבר פה על העיקרון.

אורי פליישמן: יש מצבים שפשוט אי אפשר לתת שרות.

אורי פליישמן: השרות הזה אי אפשר לתת אותו באמצעות חברה כי התפיסה שלו היא שונה היא תפיסה הוליסטית רחבה זו לא פעולה – פעולה –פעולה אלא תפיסה הוליסטית.

אורי פליישמן: אם הילד נמצא ורואים אותו בלבן של העיניים והוא נמצא באיזה שהוא משבר, צריך להיות שם בן אדם ואם הוא לא נמצא , אין זמן איכות בדבר הזה.

אורי פליישמן: אולי להורים יש זמן איכות, גם זה הילדים שלי אומרים שזה לא נכון, אבל יש זמן איכות אבל בדברים האלה זה לא קשור זמן איכות.

אורי פליישמן: צריך פשוט להימצא שם ולהיות שם.

אורי פליישמן: ב- 2007, זה עבר לקבלן ביצוע וב- 2011, לוקחים רק את הדרום.

אורי פליישמן: עכשו לוקחים רק את הדרום כי הדרום באמת קשה אף אחד לא רוצה בכלל להתחרות על הדרום כי זה כמעט בלתי אפשרי.

אורי פליישמן: קשה מאד להגיע, קשה מאד לשנע וברור למה בחרו את הדרום.

אורי פליישמן: אבל אני חושב שבסופו של דבר שמי שיקרא לזה פיילוט אולי הוא מבקש גם להכשיל, אולי הוא אומר אני אתן פיילוט במקום הכי קשה ואני אוכיח לכולם שהמדינה עובדת פחות טוב כי בעצם נתנו לה את המקום הכי קשה.

אורי פליישמן: אז אני לא מקבל את זה שזה פיילוט, הפיילוט יתבצע במשך חמש עשרה שנה והגיע הזמן להתחיל לחזור באמת למקורות כמו שציינו פה.

אורי פליישמן: זה בא לידי ביטוי גם בתקציבים, תשימו לב שמ 1997 מישהו במשרד האוצר אמר אני אייבש את השרות הזה.

אורי פליישמן: והשרות הזה כשמייבשים אותו יש לו משמעות אחת על אחת על התלמידים.

אורי פליישמן: אם ב 1997 היה 67 מליון שקלים והיו 600 תקנים של אחיות והייתה אחות לכל 1600 תלמידים הרי שב- 2005 זה כבר ירד ל 54 מליון, ירד ב- 20% התקציב ומספר האחיות ירד בעצם בחצי ל 1:2900 וב- 2010 כשאנחנו מדברים על לפני שנה והנתונים האלה הם נתוני אמת, התקציב עלה ל 80 מליון שקלים הוא עלה בעצם ב -20% נומינלית במשך 13 שנה שזה ריאלית בעצם ירד ויחס האחות לתלמיד הוא 1:5000 ובכלל 220 אחיות בכל השרות.

אורלי לוי אבקסיס: בכמה גדל מספר הילדים בארץ, יש לך נתון?

אורי פליישמן: יש עוד נתון, עוד מעט אני אציג את הנתון הזה גם.

אורי פליישמן: אני רוצה להגיד שבסופו של דבר אם אנחנו מורידים שליש אחיות ומוסיפים 10% ילדים, זה בעצם מה שיוצא לנו פה.

אורי פליישמן: עכשו, יותר מזה, אם אנחנו נבדוק את המכרז האחרון.

אורי פליישמן: רואים איך התקציב עלה אחרי ההפרטה ואיך השרות ירד בהמשך ההפרטה.

אורי פליישמן: רואים את זה אני לא צריך להסביר אלו נתונים אובייקטיביים וחד משמעיים.

אורי פליישמן: שיעור התקציב של בריאות התלמיד מסך תקציב משרד הבריאות ירד בחצי במשך השנים בערכים נומינליים ויותר חשוב מזה זה בעצם שההוצאה לתלמיד ירדה עד 2007 כאשר רצו להפריט ואז היא פתאום עלתה למעלה כי רצו בעצם להוכיח שהשרות לא יכול להינתן ע"י המדינה.

אורי פליישמן: מה קורה בפועל?

אורי פליישמן: בשנת 2009 אנחנו רואים שלא בוצע מעקב ל 98% מהילדים.

אורי פליישמן: מה זה אומר לא בוצע מעקב?

אורי פליישמן: אני לא רופא גדול ועוד מעט מוריה תסביר אבל זה אומר שעל כל מאה ילדים ששולחים לבדיקה, רק שניים בודקים.

אורי פליישמן: עכשו , אני רוצה לראות מישהו אפילו שעובד עם מסמכים שאומר תעשה לי טלפון, תעשה לי פולו אפ והוא לא עושה את זה.

אורי פליישמן: אין דבר כזה.

אורי פליישמן: עכשו אנחנו הולכים למערך הבדיקות.

אורי פליישמן: כמה בדיקות בעצם בוצעו בפועל, כמה בדיקות מסך כל הפוטנציאל, כמה נבדקו בפועל.

אורי פליישמן: אנחנו רואים שבמהלך שנה שעברה מתוך סך כל התלמידים, נתתי פה מדגם אבל יש לנו את כל הנתונים, זה כל הנתונים אתם רואים ש 30% בממוצע לא נבדקו ו 37% מתוך 391 אלף שהיו צריכים להתבצע, 144 אלף לא בוצעו ואני מדבר אתכם רק על שלוש בדיקות.

אורי פליישמן: ילד בכתה א' שלא עושים בדיקת ראייה יכול להיות שיש לו הורים שלא שמים לב, יש הורים שלא יודעים, יש אולי עוד ילד נכה בבית שהאבא לא יכול להסתכל גם על זה וגם על זה, יש אלף ואחת סיבות, התפקיד שלנו הוא לאתר את הילדים כי מתוך ה 144 אלף, אני אומר לכם בוודאות הסטטיסטיקה אומרת ש12% מהילדים האלה תהיה בדיקה לא תקינה וזה אומר ש 16אלף ילדים מסתובבים בלי שיש להם בעיה, אנחנו יודעים שיש להם בעיה, אנחנו רק לא יודעים מה הפנים שלהם.

אורי פליישמן: יש להם בעיה, הם לא רואים טוב, הם לא שומעים טוב או שיש סכנה שהם לא ישמעו טוב ולא יראו טוב ואנחנו לא בודקים אותם.

אורי פליישמן: וזה ילדים שהם לא אשמים בזה.

אורי פליישמן: כשאנחנו בודקים את הביקורות, אומרים הרי הסתדרות האחיות אתם מוטים, אתם מייצגים.

אורי פליישמן: אני אומר לכם ביקורות של משרד הבריאות מאפריל 2011.

אורי פליישמן: אולי נלך לביקורת האחרונה, יש פער גדול בין המקצועיות והמסירות של האחיות לבין המחסור בניהול מקצועי ומדד משאבים דרושים.

אורי פליישמן: התחושה היא שהשרות שניתן אינו יעיל והפעילות של החינוך לבריאות לא קיימת בכלל.

אורי פליישמן: זה ביקורות אמיתיות.

אורי פליישמן: לא צריך לעשות ביקור פתע.

אורי פליישמן: אני גם אספר סוד אולי, שאם מישהו יעשה ביקור פתע, הסיכוי שיראה אחות, היא נמוכה.

אורי פליישמן: כדאי שביקורי פתע לא כדאי לעשות.

אורי פליישמן: יש אנשים שעשו ביקורות פתע, אנשים מקצועיים - - -

אורלי לוי אבקסיס: אנקדוטה קטנה, כאשר אני קראתי ועברתי באמת על אותן ביקורות פתע של המשרד בכל מיני בתי ספר, אז אחד מהם דיבר על כך שההורים למשל יודעים שהילדים שלהם הולכים להתחסן אבל אף אחד לא אמר להם מתי ובאיזה יום.

אורלי לוי אבקסיס: לכן אז בדיוק האחות עושה ביקורי פתע.

עפו אגבאריה: את אמרת שהתלמיד לא יודע מי זאת האחות.

אורלי לוי אבקסיס: גם לא מכירים אותה בשמה.

עפו אגבאריה: גם המנהל לא יודע מי האחות.

אורי פליישמן: זה אולי בדיוק העניין, כשמדברים על תפקיד אחות בית ספר זה גם הרדאר הזה, זה היכולת הבלתי אמצעית לבוא לאתר מצוקה ולטפל.

אורי פליישמן: ואותם אנשים שבדרך כלל יש להם את המצוקה, אין להם את העין במקום אחר שתאתר את המצוקה הזו.

אורי פליישמן: עכשו, יכול להיות שלקחנו פה נתונים, אומרים לקחת פה ביקורת גדולה ולקחת את הסיפורים הכי חמים, אז אני אומר לכם שיש סיכום של הבדיקה והוא אומר, קיבלתם ביקורת הרבה יותר קשה, הציון שלכם הוא לא מספיק תיאור מעודן לנכשל.

אורי פליישמן: זה נכתב בסיום הבדיקה באפריל 2011.

אורי פליישמן: יותר מזה?

אורי פליישמן: משרד הבריאות כותב את זה אבל משרד הבריאות הם הוא מוטה, אז בואו נלך לדו"ח מבקר המדינה.

אורי פליישמן: דו"ח מבקר המדינה אמר באופן חד משמעי שכל המחשבה שהייתה מאחורי העניין הזה, היה העניין הכלכלי וגם בנושא הזה רצו לחסוך שבעה מליון בסוף שלמו עשרים מליון יותר וקבלו פחות ופחות ופחות שרות.

אורי פליישמן: זה גם בתורת היעילות האבסולוטית והחד משמעית, גם במבחן הזה, זה לא עומד ולכן לא צריך להחליף דיסקט, דווקא בנושא הזה לא צריך להחליף דיסקט, אפשר להישאר עם אותו דיסקט ועדיין הדברים יהדהדו.

אורי פליישמן: חברה פרטית הייתה משלמת עוד עשרים מליון שקל ומקבלת שלושים אחוז פחות??

אורי פליישמן: לא , אין דבר כזה.

אורי פליישמן: אבל מה הולך לקרות?

אורי פליישמן: כשאני הלכתי ובדקתי את המכרז, ישבתי עם המכרז ואמרתי אוקי בוא נבדוק ואגב אני אומר, זה לא קשור לנטלי ולא קשור לאגודה לבריאות הציבור.

אורי פליישמן: אני בדקתי נתונים קשים והם אומרים שבדיקת ראייה, אני אומר לוקח עשר דקות, זה מה משרד הבריאות אומר, וזה בדקנו בדיקת ראייה לאלף, בדיקת שמיעה, שמנו באקסל ובדקנו כמה אחיות צריך בשביל להפעיל את השרות הזה.

אורי פליישמן: לשרות הזה, זה כתוב פה, צריך 401.92 תקנים רק בשביל לעשות את הפעולות הקבלניות הקטנות.

אורלי לוי אבקסיס: תודה.

אורי פליישמן: המשמעות בסופו של דבר , מוריה צריכה להגיד ואת מבינה בזה יותר ממני.

מוריה אשכנזי: בקצרה, השקף שלי הוא קצר.

מוריה אשכנזי: גם הדגשנו כמה תקנים נדרשים.

מוריה אשכנזי: האמת שהמציאות של היום שמתמשכת למעשה משנת 2003, כשהתחיל הנושא הזה של פיילוט להעביר לקופות החולים, הביא את המצב לכך שהיום נכון להיום, יש פחות שעות של הימצאותה של אחות בבית הספר, פחות פעילויות של בדיקות סינון, פחות פעילויות של חינוך לבריאות וקידום בריאות, פחות מעקבים אחר תלמידים עם בעיות בריאות והפנייה לבדיקות נוספות וכל אלו הביאו אותנו עד הלום למעשה לעלייה בסיכון של תלמידים לתחלואה, לאימוץ התנהגויות סיכוניות כלומר באיזה שהוא מקום המסקנה החד משמעית שצריכה לבוא לידי ביטוי היא להחזיר את השרות עכשו, לבטל את המכרז, לא לתת לו לקום מאחר שהמגמה היא היום שהחברות אלה, אני כבר יודעת קצת, מבקשות לקחת גם את החלק שהם אמורות ליישם את המכרזים, את התפקיד הזה, גם מבקשות אזורים טובים וחזקים כמו הוד השרון, הרצליה, תל אביב אלה.

מוריה אשכנזי: הם לא רוצים ללכת לאיו"ש, לא הולכים לשום מקום אחר, הם רק מבקשים את הטובה שלהם.

מוריה אשכנזי: לכן אני אומרת, חוץ מזה אני רואה בעצם ההפחדה כמגמה של המדינה לקחת ולחלק את הארץ או את התלמידים ואת האחיות, בשתי אופציות, אחת עובדות מדינה והשניה עובדות קבלן.

מוריה אשכנזי: אנחנו האחיות, אני מצהירה פה חד משמעית, נמאס לנו להיות עובדות קבלן שעוברות כסחורה עוברת לסוחר מקבלן לקבלן כל שנה, שנה וחצי.

מוריה אשכנזי: זה לא יקום ולא יהיה.

מוריה אשכנזי: וכאן בריש גלה אני מודיעה לכולם ואני מצטטת את אילנה כהן: "בראשון לינואר אף אחות לא תחתום על שום חוזה עם אף קבלן, גם עםהנוכחי, אם יקום ויהיה.

מוריה אשכנזי: אף אחת" לא תהיינה להם אחיות, חד משמעית, לנו נמאס.

אורלי לוי אבקסיס: בראשון לינואר?

מוריה אשכנזי: בראשון לינואר אף אחת לא חותמת על שום דבר.

אורלי לוי אבקסיס: תודה רבה לך מוריה אשכנזי בשם האחיות ואנחנו נעבור כפי שהבטחנו ונתן גם לצד השני.

אורלי לוי אבקסיס: חברת נטלי.

יריב לרנר: אני יריב לרנר מנכ"ל נטלי, אני קודם כל אגיב לדברי חבריי ואחר כך נראה מספר נתונים.

יריב לרנר: קודם כל תגובה קצרה למוריה שאומרת שהאחיות הם עובדות קבלן.

יריב לרנר: הם ממש לא עובדות קבלן, אני ממש לא קבלן, אני נותן להם את כל התנאים הקיבוציים שהם מקבלות במדינה.

יריב לרנר: אנחנו חתמנו על הסכם מסודר עם ההסתדרות, הם מקבלות את הכל התנאים.

יריב לרנר: הן בהסכם שלנו מול ההסתדרות והן על פי המכרז עצמו גם במכרז עצמו.

אורלי לוי אבקסיס: אתה אולי לא קבלן כוח אדם, אולי קבלן נותן שירותים?

יריב לרנר: אני נותן שירותים.

אורלי לוי אבקסיס: אז קבלן נותן שירותים במעמד החוק, אני חייבת להגיד לך מול העובדים, הרבה יותר נמוך מאחר שאם קבלן כוח אדם כפוף לחוקים מסוימים כמו למשל אחרי תשעה חודשים חייב להפוך להיות עובד מן המניין, אז יש חיה חדשה שאותה אני ממש לא אוהבת וקוראים לה קבלן שירותים.

אורלי לוי אבקסיס: פה לא היטבת עם עצמך אלא אפילו החמרת.

אורלי לוי אבקסיס: אז מראש אני אומרת קבלן שירותים גרוע מבחינתי יותר מקבלן כוח אדם.

אורלי לוי אבקסיס: סליחה.

יריב לרנר: ייתכן שזה יותר נמוך, אבל גם כן קבלן שירותים אנחנו קבלן שחתם על הסכם הסתדרותי מסודר חוץ מזה יש לנו מגבלות שנעמוד בדיוק בתנאים של ההסכם הקיבוצי כפי שנותנת המדינה.

עפו אגבאריה: אבל זה כל כך לא נכון, בוא תשווה באיזה תנאים מועסקות האחיות ותראה איך היו מועסקות בתוך משרד הבריאות, זה לא נכון.

עפו אגבאריה: אני ראיתי את זה במו עיני.

יריב לרנר: זה לא נכון, זה באותם תנאים בדיוק.

אורלי לוי אבקסיס: לא, הם פשוט צריכות לנסוע ממחוז אחד למחוז אחר עם האוטו מבית ספר לבית ספר.

אורלי לוי אבקסיס: אתם תוכלו להגיב בזמנכם.

אורלי לוי אבקסיס: חבר הכנסת עפו אגבאריה, אני יודעת שנושא זה נוגע מאד ללבך לי.

אורלי לוי אבקסיס: בוא ניתן להם את ההזדמנות.

אורלי לוי אבקסיס: ואנחנו לא באים לנטלי כמצביעים על נטלי.

אורלי לוי אבקסיס: כל הסיפור הזה הוא סיפור שאיננו נכון לפניכם היה קבלן אחר וגם הוא נכשל ואני בטוחה שגם מי שיגיע אחריכם ייכשל.

אורלי לוי אבקסיס: רק שבדרך הקורבנות של הכישלונות האלה הם הילדים של כולנו.

יריב לרנר: אנחנו לא חושבים שאנחנו צד פה איך צריך להינתן השרות.

יריב לרנר: אנחנו רוצים להציג לכם עובדות ואנחנו תכף נראה שהעובדות שאנחנו מציגים שהם לקוחים ממאגרי המחשב ממש, הם קצת שונות מעובדות שמציגים במקומות אחרים.

יריב לרנר: גם לגבי הנסיעות אני רוצה להגיד משהו.

יריב לרנר: ככל שמפעילים את השיטה קיימת ולא משנה אצל מי, שאחות בעצם אחראית על מספר בתי ספר, אין ברירה והיא אכן צריכה ללכת מבית ספר לבית ספר.

אורלי לוי אבקסיס: אחות שיש לה חדר, היא צריכה ללכת עם הדבר הזה?

אורלי לוי אבקסיס: בבקשה יש פה אחיות שהביאו לנו דוגמא.

אורלי לוי אבקסיס: אני רוצה להראות לך עם מה הם הולכות.

אורלי לוי אבקסיס: מאחר שאין לה חדר.

אורלי לוי אבקסיס: ומה קורה שיש מדרגות ואין מעלית?

אורלי לוי אבקסיס: אז אני מבינה שגם אם היינו מעבירים פה את החוק, לא היינו מעבירים או עוצרים את העלאה של גיל הפנסיה, אז מעבר ל 62 לא יכולתם להתעסק.

מוריה אשכנזי: ועוד בלי להרים את הצידנית של החיסונים .

יריב לרנר: היא לא סוחבת אותה.

מוריה אשכנזי: היא לא סוחבת אותה?

מוריה אשכנזי: אני אביא לך תמונות שאני מצולמת אחות שהיא גוררת אותה לקומה שלוש.

אורלי לוי אבקסיס: בואו נשאר ממוקדים.

יריב לרנר: בדיון כזה לא נותנים אפילו להראות את העובדות?

יריב לרנר: קודם הציגו עובדות שגויות שלא מבוססות על המציאות.

אורלי לוי אבקסיס: סליחה, רק למען הסר ספק.

אורלי לוי אבקסיס: העובדות שצוינו פה והוראו פה.

אורלי לוי אבקסיס: יש לי פה מסמכים ממשרד הבריאות של הביקורת שלהם מה שצוטט פה זה בדיוק אותם מסמכים שהגיעו אלי ממשרד הבריאות.

אורלי לוי אבקסיס: כאשר מצטטים את מבקר המדינה, זה מה שהתפרסם ברבים, זה איננו שקר.

אורלי לוי אבקסיס: כאשר מתארים שם מצב של ילדים שנאלצים להיות חשופים מול חבריהם לכתה, אני יודעת שזה אמת כי לבת שלי יש טראומה מאותו יום שהיא ואתם יודעים מה, אני אחשוף פה אולי בצורה מאד אפילו לא בסדר, לבת שלי יש רפלוקס בכליות.

אורלי לוי אבקסיס: היא ילדה שהייתה רגילה לציסטוגרפיה, הייתה רגילה למיפוי כליות, לא היה לה פחד מבתי חולים ולא היה לה פחד מלהיכנס לקופת חולים.

אורלי לוי אבקסיס: מהרגע שהיא קבלה חיסון בבית הספר, בגלל לחץ של זמן והחזיקו אותה מצד אחד ומצד שני הזריקו לה את הזריקה, כי צריך לעמוד בכמה שניות המעטות שיש, אני לא יכולה לקחת אותה, אפילו לבדיקת שתן, לקופת החולים.

אורלי לוי אבקסיס: מישהו צריך לשלם את זה, זה במקרה האישי שלי, אני לא יכולה לחסן אותה לקראת החורף , אני לא יכולה לעשות לה מיפוי כליות, אני מבקשת, מי אחראי לזה?

אורלי לוי אבקסיס: אולי הזמן שנותנים ואני לא מאשימה אתכם, אני מאשימה את כל ההתנהלות בנושא של הילדים האלה.

אורלי לוי אבקסיס: ילדים הם לא מספרים, הם משהו מורכב, יש להם נפש, יש להם פחדים ויש להם חששות.

אורלי לוי אבקסיס: לא תקח את הזמן להסתכל לילד בעיניים ולהרגיע אותו, לילד יהיו טראומות.

אורלי לוי אבקסיס: את הטראומות האלה נצטרך לפתור בדרכים אחרות אולי על ידי טיפול פסיכולוגי אבל עד שיעבור זה לבריאות הנפש יעבור זמן.

אורלי לוי אבקסיס: בבקשה.

יריב לרנר: אני לא נכנס לשיטה עצמה, גם אני בעצמי חושב שאחות לכל בית ספר ברור שזה שרות עדיף בשיטה שיש אחות על כמה בתי ספר ובאמת אין ברירה והיא צריכה לנסוע ומקום עבודה פחות טוב מבחינתה, אבל אני מנסה להגיד שככל שאחיות עובדות אצלנו, הם מקבלות את כל הזכויות.

יריב לרנר: אני מכיר היטב את מוריה שיושבת איתי ימים ובקרים מה הם לא קבלו בדיוק ואז אנחנו מתקנים את זה.

יריב לרנר: יש שיתוף פעולה, לפעמים קורים טעויות.

יריב לרנר: זה לא סטרילי אבל יש שיתוף פעולה זה ככל שאנחנו מתבקשים לתקן, אנחנו מתקנים וכל הזכויות שלהם נשמרות.

יריב לרנר: לגבי התיק שהוצג פה, מדובר קודם כל, השנה בפעם הראשונה.

יריב לרנר: זה התחיל שנה שעברה אבל השנה זה ממש מלא.

יריב לרנר: השרות ממוחשב כולו, יש רשימה רפואית ממוחשבת וכל ילד יודעים בדיוק מהו עבר, מה ה BMI שלו וכנראה שזה יאפשר איזה שהוא רצף טיפולי.

יריב לרנר: המדינה יזמה מצידה אבל אנחנו נאלצנו להשקיע בזה הרבה משאבים.

יריב לרנר: כי בעצם למחשב 400 אחיות והם הולכות עם לפטופ, אז אכן בשביל שהם יוכלו לסחוב את הלפטופ שהוא קצת כבד, אז יש לזה תיק מיוחד עם גלגלים כמה שיותר נוח.

אורלי לוי אבקסיס: זה בשביל הלפטופ?

אורלי לוי אבקסיס: זה מחשב נייח, זה לפטופ?

אורלי לוי אבקסיס: אני חייבת להגיד לך כי אני עברתי על הביקורות.

אורלי לוי אבקסיס: ראיתי שבאחת מהביקורות מוסבר שם שיש אחות, עם לפטופ רק שאף פעם לא עברה הדרכה על ידכם.

יריב לרנר: לגבי המידע העובדתי, שוב, אנחנו נראה שהמידע העובדתי בטח זה שהציגה ההסתדרות קצת לוקה בחוסר דיוקים.

יריב לרנר: כמובן שככל שיוחלט להעביר את השרות מאיתנו, אנחנו התחייבנו גם בפני המנכ"ל ואנחנו נעשה את זה בצורה הכי מסודרת והכי נאותה, על מנת שיהיה כמה שפחות פגיעה.

יריב לרנר: מדובר על בערך 500 עובדים שגם אם מעבירים אותם זה צריך להיות בצורה מאד מסודרת.

יריב לרנר: תגובה לכמה דברים ספציפיים במכתב ששלחה ההסתדרות לועדה.

יריב לרנר: אז המכתב מדבר על זה שבעצם כיסוי החיסונים ירד מ 97% לפני ההפרטה ל – 65% בשנת הלימודים תשע"א, וזה ממש לא נכון.

יריב לרנר: קודם כל לא היה 65% כיסוי חיסוני אצלנו, היה מעל 90% זה דבר אחד ודבר שני בשנה האחרונה שהשרות הוענק על ידי המדינה אז באמת,

יונה אמיתי: באפריל בשרות אחר שאתה לא מכיר, אז אל תדבר עליה, היו כמה שהלכו לאיבוד מכל הכוונים בגלל העברת השרות באמצע השנה.

יונה אמיתי: זאת התוצאה.

יריב לרנר: קודם כל אני מכיר, זאת באמת שנה, אבל השנה האחרונה לפני שהשרות עבר לקבלן פרטי ממש הייתה 74% כיסוי חיסוני כלומר, עכשו כמה מילים לגבי מה שאנחנו עשינו, בדקנו את הנתונים של השנה הזו.

יריב לרנר: השנה הזו אנחנו הרבה יותר טובים משנה שעברה גם בפן האיכותי, גם בפן הכמותי.

יריב לרנר: שנה שעברה התחלנו ממש באחור לקראת סוף ספטמבר, זו הייתה שנת הפעלה ראשונה שלנו, נאלצנו לעשות קליטה מאד מסיבית.

יריב לרנר: רוב האחיות באו מהקבלן הקודם וזו הייתה שנה מאד קשה.

יריב לרנר: היה לנו חוסר נסיון, השנה הזו אנחנו יודעים שאנחנו הרבה יותר טובים.

יריב לרנר: יש גם בקרות שנעשו עלינו השנה שהם הרבה יותר טובים משנה שעברה.

יריב לרנר: אז מה שעשינו אנחנו בדקנו מתחילת השנה הזו כמה ימי לימודים עברו לעומת הימים האפקטיביים בהם אפשר לעשות את השרות.

יריב לרנר: אז בהיבט של דברים אחרים אז עברו 36 ימים ובהיבט של חיסונים ובדיקות רופא, שם צריך היערכות מוקדמת לחסונים שכולל גם שליחת מכתבים והסכמות הורים, אז שם עברו אפקטיבית 31 ימים ובדקנו את הקצווים שלנו כרגע.

יריב לרנר: אז אפשר לראות שבחיסונים אנחנו בקצב של מעל מאה אחוז, 117%, בבדיקות הראייה אנחנו בקצב של 148% זה אומר שדברים אחרים אנחנו פחות אז סביר להניח שאנחנו נקצה את המשאבים כרגע לבדיקות ששם אנחנו בקצב פחות טוב.

יריב לרנר: בבדיקות סינון שמיעה אנחנו 71%, בבדיקות סנון גדילה אנחנו ב86% ובבדיקות רופא אנחנו 94% .

יריב לרנר: ומה שאנחנו נעשה, אנחנו נקצה משאבים לכוון השמיעה בנוסף זה התחיל שנה שעברה בשיתוף משרד החינוך, התחלנו להעביר תכנים של חינוך לבריאות.

יריב לרנר: נעשו עד עכשו 5700 הדרכות השנה הזו כבר שזה הרבה יותר מכל שנה שעברה כולה כי בעצם הצלחנו להתארגן, יש לנו מעל מאה מדריכים בשרות הזה ואנחנו באמת הולכים ומשתפרים.

יריב לרנר: עוד פעם זה חוזר על זה שיש 170 ימים אפקטיביים מתוכם עברו 36 לכלל הפעולות ו 31 לחיסונים עצמם ואם אתה משקלל את הכול אז אנחנו בקצווים של 95%.

אורלי לוי אבקסיס: אם המצב ממש טוב, למה אנחנו בכלל מתכנסים פה?

יריב לרנר: אני מביא עובדות.

יריב לרנר: את רוצה טוב או לא טוב?

יריב לרנר: זה אתם - - -

אורלי לוי אבקסיס: רק כדי לתקן אותך, על מה שאמרת שזה לא נכון בביקורות של משרד הבריאות, אני רוצה להקריא.

אורלי לוי אבקסיס: לא סיימת?

יריב לרנר: אמרתי שבשנה שעברה, שנה ראשונה שלנו - - -

אורלי לוי אבקסיס: אנחנו אמרנו, שבאמת המאבק שלנו הוא לא מול נטלי, אנחנו לא רואים בכם אשמים.

אורלי לוי אבקסיס: היכולת שלכם לעמוד בכל התנאים הללו, במצב הקיים, בפריסה הארצית הגדולה, מראש נועדה לכישלון, אני לא יודעת אם הייתה חברה אחרת שהייתה מצליחה.

אורלי לוי אבקסיס: אפשר לציין אותם לשבח על זה שבחופש הגדול הם ניסו לעשות השלמות לפחות בדרום אבל נדרשו ההורים לנסוע כדי לחסן את הילדים באמת טיול של חופש הגדול.

אורלי לוי אבקסיס: הטענות שלנו באמת לא כלפיכם אבל תיקון טעות קטן.

אורלי לוי אבקסיס: אתה אמרת שזה לא נכון מתוך נתונים של משרד הבריאות הביקורת.

אורלי לוי אבקסיס: בבקשה.

אורלי לוי אבקסיס: "בית ספר איתן מלמד בית ספר קפלן בחדרה.

אורלי לוי אבקסיס: תיעוד החיסונים נעשה על ידי למרות שהאחות עובדת שנים רבות בבריאות התלמיד.

אורלי לוי אבקסיס: עדיין לא עברה הדרכה בנטלי על תוכנת בריאות התלמיד לכן אין ברשותה מחשב.

אורלי לוי אבקסיס: האחות השניה רותי נוימן עבדה בהדרכה אך לא תיעדה מתן חיסונים, המחשב היה ברכב.

יונה אמיתי: מאיזו שנה?

יונה אמיתי: ממתי הביקורת?

אורלי לוי אבקסיס: אפריל 2011.

יריב לרנר: זה באמת היה בהתחלה ואני רוצה גם להוסיף דבר נוסף שמתוך 400 אחיות שנמצאות עם הלפטופים בבתי ספר עצמם, ישנן אחיות שמתקשות להקליד מה שקורה.

יריב לרנר: אנחנו הקמנו מוקד הקלדות מיוחדות ואחיות שמתקשות להקליד, מפקססות לנו.

אורלי לוי אבקסיס: בבית ספר אמיר פתח תקווה, החיסונים בוצעו על ידי שלוש אחיות באותו חדר, בלי שנשמרה פרטיות.

אורלי לוי אבקסיס: ההקלדות לא מתבצעות תוך כדי חיסון אלא בסוף היום.

אורלי לוי אבקסיס: האחיות מתלוננות על קשיים בהתחברות לנטלי מה שגורם לעיכובים.

יריב לרנר: אבל זה לא אנחנו, זו מערכת של משרד הבריאות.

יריב לרנר: באמת היו קשיים בהתחברות שלה ולכן הנתונים שרואים לפעמים הם נתונים חסרים, כיוון שלא הכל אפשר היה להקליד.

אורלי לוי אבקסיס: מתוך אותן ביקורות, האחיות לא יודעות את מי הן צריכות לחסן.

אורלי לוי אבקסיס: אין להן מושג מי הילדים מה השם שלהם וצריך להביא איזשהו מורה שיתחיל לזהות.

אורלי לוי אבקסיס: כשאני חושבת על זה, אתה יודע מזה ילד רגיש למשהו.

אורלי לוי אבקסיס: למשל לגבי תופעות לוואי, אף אחד לא הסביר להם על תופעות לוואי.

אורלי לוי אבקסיס: היה דפי הסבר שמי שרצה לקח ומי שלא רצה לא לקח.

אורלי לוי אבקסיס: כלומר יש פה דברים מסוימים שאותי מאד הטרידו.

אורלי לוי אבקסיס: יש פה דוגמא למצב, הנה: "האחות עבדה עם קלסרים בהם יש את התיק הרפואי האישי של כל ילד.

אורלי לוי אבקסיס: בחדר יש גם מחשב נייד השייך לאחות אולם הוא היה מונח בצד סגור.

אורלי לוי אבקסיס: רוב האחיות כנראה לא עובדות עם זה.

אורלי לוי אבקסיס: מעדכנות אחר כך כשהם מגיעות לאן שהוא".

יריב לרנר: עוד פעם, מדובר בביקורת משנה שעברה.

יריב לרנר: היה תחילת מיחשוב השרות.

אורלי לוי אבקסיס: אפריל 2011.

אורלי לוי אבקסיס: מה התאריך עכשו אדוני?

יריב לרנר: שנת הלימודים התחילה בספטמבר.

יריב לרנר: שנת הלימודים הקודמת זו הייתה שנה ראשונה של מערכת הרחלי שעלתה בתחילת השנה והיו גם למערכת עצמה קשיים, גם להדרכת אחיות היו קשיים.

יריב לרנר: השנה הזו כל הנתונים מוקלדים בזמן אמת.

יריב לרנר: כל האחיות עם המחשבים.

יריב לרנר: ישנן אחיות שמתקשות.

יריב לרנר: אחיות שמתקשות ולא מקלידות, אנחנו הקמנו במיוחד מוקד הקלדות והם פשוט מפקססות את הנתונים והנתונים מוקלדים זמן אמת.

יריב לרנר: כרגע אין פערי נתונים בין מה שנעשה בפועל לבין ,

אורלי לוי אבקסיס: אבל אני חייבת להבין.

אורלי לוי אבקסיס: שניה.

אורלי לוי אבקסיס: הערות לגבי התצפית במתן החיסונים.

אורלי לוי אבקסיס: "רישום לקוי, שגוי בפנקס החיסון.

אורלי לוי אבקסיס: שגיאות בהמלצה להשלמת חיסונים שנרשמו בטופס שנמסר עבור ההורים.

אורלי לוי אבקסיס: יש רושם שהאחיות היו בלחץ וקצרות בסבלנות אם כי התלמידים קבלו יחס חיובי מהם.

אורלי לוי אבקסיס: הרשומות נשמרו בארון שאינו נעול" תקשיב, הלחץ הזה, כל הסיפור פה מסביב גורם לכך שבסופו של דבר יכול להיות שגם הילדים גם אם הם מקבלים חיסון, הם לא מקבלים את החיסון כי אין שם את מד הטמפרטורה באותה צידנית עם הקרח שעד שהם מגיעים אני לא יודעת מאיפה, דרך אגב בהרבה מקומות לא היה מד של טמפרטורה.

יריב לרנר: אז גם על זה אני אענה.

אורלי לוי אבקסיס: אני רוצה לומר משהו.

אורלי לוי אבקסיס: כאשר הניהול שגוי בתוך פנקס החיסונים זה גורר אחר כך תופעות נוספות, עוד מחדלים נוספים שלך תדע כמה ילדים נפלו פה בין הכסאות.

אורלי לוי אבקסיס: אני לא יודעת.

אורלי לוי אבקסיס: אני מפחדת לחשוב על זה.

אורלי לוי אבקסיס: אני בטוחה שמשרד הבריאות לא עבר בית ספר, בית ספר.

אורלי לוי אבקסיס: הוא לקח איזה שהוא סוג של מדגם אבל קיבלתם נכשל.

אורלי לוי אבקסיס: אז תאר לך מה קורה בשאר בתי הספר.

יריב לרנר: קודם כל, יש ביקורת חדשה שנערכה בתחילת השנה הזו.

אורלי לוי אבקסיס: אבל אנחנו מדברים על השנה הזו, אפריל 2011.

יריב לרנר: בחופש, קיבלנו את כל האחיות.

יריב לרנר: צריך להבין שכל האחיות שעשו את השרות בפועל היו אחיות שהיו בעבר אותם אחיות שעשו את זה בשרות המדינה ואנחנו קבלנו אותם ומה שקרה שמהלך הזמן אנחנו היטבנו את השרות.

יריב לרנר: היה לנו חודשיים של חופש גדול שלמרות האמירות של בית המשפט אנחנו קבלנו החלטה פנימית שלא לעשות שום הליך של פיטורים ולא לפגוע באף אחד אלא שיהיה רצף תעסוקתי ומה שעשינו הקדשנו את כל החודשיים האלה גם בעיבוי המערך וגם בהדרכות, הדברים השנה נעשים הרבה יותר טוב ואני חושב שגם משרד הבריאות יודע את זה ואלו העובדות.

אורלי לוי אבקסיס: תודה רבה.

אורלי לוי אבקסיס: פרופסור איתמר גרוטו.

אורלי לוי אבקסיס: גם לך יש מצגת?

איתמר גרוטו: לא, אין לי מצגת.

איתמר גרוטו: אני רוצה להתייחס קודם כל לנושא - - -

אורלי לוי אבקסיס: רגע, לפני שאתה מתחיל.

אורלי לוי אבקסיס: נתונים אמיתיים של ביקרות שלכם.

אורלי לוי אבקסיס: קראתי מהנתונים שלכם.

איתמר גרוטו: הנתונים הם מביקורות שנעשו שנה שעברה.

איתמר גרוטו: שנת הלימודים הקודמת היו באמת הרבה מאד דברים שלא היינו מרוצים בלשון המעטה.

איתמר גרוטו: היו בקרות שנערכו, אנחנו כל הזמן עושים בקרות על ידי הנהלה של משרד הבריאות, יש גם בקרות שוטפות שנעשות על ידי אחיות בשטח ובאמת הנושא הזה מבוקר בצורה מאד הדוקה.

איתמר גרוטו: גם השנה היה ביקורת פתע של המנכ"ל באופן אישי, גם אנחנו כמובן במטה.

איתמר גרוטו: אני חייב לציין שיש באמת שיפור מסוים גם מבחינת מספר אחיות שעובדות בשטח וגם מבחינת אחוזי הכיסוי בעבודה של נטלי.

איתמר גרוטו: יחד עם זאת אני חייב לציין שמה מגביל פה זה המכרז.

איתמר גרוטו: כי אנחנו פרסמנו מכרז מסוים בתנאים מסוימים וזה מגביל כלומר אתה לא יכול לבוא ולדרוש מהם עכשו תשיגו 700 אחיות לצורך העניין כי זה לא תנאי המכרז.

איתמר גרוטו: לעומת זאת במכרז החדש שיצא עכשו לדרכו, באמת נסינו איך אנחנו יכולים לחייב את הדברים האלה בצורה מסודרת התניות למשל שחייבת להיות אחות בבית ספר שתקדיש את הזמן לשיחות עם תלמידים.

איתמר גרוטו: כלומר לא רק לחסן, לקחנו בחשבון תוספות זמן נוספות שנדרשות עכשו במכרז שזה אחת לשבוע לפחות היא תצטרך להיות בבית ספר.

איתמר גרוטו: לפי קוד בית הספר, יש בתי ספר שיותר, תלוי לפי מספר התלמידים.

אורלי לוי אבקסיס: כמה נגשו למכרז?

איתמר גרוטו: אני לא יודע אם אני יכול להגיד, כי עכשו זה פתיחת מעטפות, שלושה נגשו.

אורלי לוי אבקסיס: מוכרים?

אורלי לוי אבקסיס: מהמכרז הקודם?

אורלי לוי אבקסיס: יש את נטלי.

איתמר גרוטו: אני לא יודע אם אני יכול לפרט.

אורלי לוי אבקסיס: וזה בלי הדרום?

איתמר גרוטו: עכשו, הדרום הוא כמובן ואשקלון, אנחנו נערכים לתת שרות שם על ידי תקנים של המדינה.

איתמר גרוטו: אנחנו באמת, היה לנו משא ומתן ארוך מול משרד האוצר בתוך המסגרת כי התנאים האלה שאמר סגן השר, כלומר בדרום ובאשקלון אנחנו ובשאר המדינה לא אבל ניסינו לראות כמה אנחנו יכולים באמת להגדיר בצורה הכי טובה וגם קבלנו תוספת תקציבית לצורך זה כדי שהמכרז יוכל לתת באמת את, גם במכרז יהיה יותר כסף וגם בתקנים.

איתמר גרוטו: תוספת תקציבית למשרד.

אורלי לוי אבקסיס: למשרד כדי להפעיל את הדרום או לשרות הקבלנים?

אורלי לוי אבקסיס: כמה עולה המכרז?

אורלי לוי אבקסיס: כמה עולה מתן השרות הזה לכלל האוכלוסיה בלי הדרום?

איתמר גרוטו: כמאה וחמישה מליון שקל יחד עם הדרום.

איתמר גרוטו: הדרום זה בערך 16% את יכולה להוריד בערך שבע עשרה מליון.

אורלי לוי אבקסיס: האחות צריכה לעשות את הכל.

אורלי לוי אבקסיס: שלושת רבעי שעה לשבוע.

אורלי לוי אבקסיס: בלי השיחות עם הילדים?

איתמר גרוטו: תלוי במספר הילדים.

אורלי לוי אבקסיס: פרופסור איתר גרוטו במקומך לא הייתי מהירה ואומרת שנוספו שעות כדי לראות את התלמידים ולדבר איתם.

אורלי לוי אבקסיס: שלושת רבעי שעה בבית ספר גדול לאחות.

אורלי לוי אבקסיס: היא עוד לא מספיקה לבוא ולהיכנס היא כבר צריכה לצאת.

אורלי לוי אבקסיס: טוב, באמת כמה ילדים יוכלו לראות אותה במסדרונות?

אורלי לוי אבקסיס: כמה עלה השרות הזה לפני ההפרטה?

איתמר גרוטו: לפני ההפרטה הוא עלה 74 מליון.

אורלי לוי אבקסיס: אז אנחנו מדברים על 40 מליון יותר?

אורלי לוי אבקסיס: חבר הכנסת מיכאל בן ארי, לפני ההפרטה השרות הזה עלה פחות.

אורלי לוי אבקסיס: רציתי לחדד פה.

אורלי לוי אבקסיס: לפני ההפרטה, השרות הכלל ארצי עלה למדינה 74 מליון שקלים.

אורלי לוי אבקסיס: רצו לחסוך שבעה מליון.

אורלי לוי אבקסיס: בסוף הוספנו עוד 40 מליון אבל לאן זה הלך?

אורלי לוי אבקסיס: לא קבלנו שרות טוב, גם המדינה לא זה, גם אלה עובדים בתנאי עבדות וגם הילדים שלנו באמת אני אגיד לך, אני לא שקטה.

אורלי לוי אבקסיס: יש לי שלושה ילדים במערכת החינוכית, אני לא ישנה בשקט כשאני רואה את הדברים האלה.

אורלי לוי אבקסיס: פרט לדברים שמגיעים הביתה אחרי שיש ביקורים של חיסונים או בדיקות משקל לעיני כל הילדים, ואני אומרת לך את זה מחוויה אישית לא נעימה ויש לנו אחות שהיא יחסית מקסימה כי אני פגשתי אותה בנסיבות אחרות לגמרי.

אורלי לוי אבקסיס: היא פשוט אשה מקסימה אבל מה לעשות כשעובדים אתך על סטופר כמה שתהיה האדם הכי ננוח והכי סובלני, הכי בסדר, הלחץ הזה גורם לאנשים לעשות את העבודה פחות טוב וטעויות כמובן.

אורי פליישמן: ואין בקרה.

איתמר גרוטו: לפחות לפי החישובים שאנחנו מעריכים מהדרישות במכרז הזה, לא יצטרכו לעבוד עם סטופר.

איתמר גרוטו: יש עוד תוספות לא רק הנושא של השעות.

אורלי לוי אבקסיס: כמה תקנים הייתם צריכים לפריסה ארצית?

אורלי לוי אבקסיס: תשים את הדרום בצד כי הבנתי ששישים תקנים יהיו כנראה בדין ודברים בנושא.

אורלי לוי אבקסיס: אלו דברים שאני מבינה אולי זרקתי שלא לצורך פה.

איתמר גרוטו: פרט לדרום, עוד כ 400 תקנים.

אורלי לוי אבקסיס: זה על דעת המנכ"ל שלכם?

איתמר גרוטו: אני מדבר על סך הכל ארצית כחמש אחיות מתוך זה כ400 נוספות בערך 20%.

אורלי לוי אבקסיס: כמה עלות של תקן?

אורלי לוי אבקסיס: יאיר, משרד האוצר.

אורלי לוי אבקסיס: מישהו יכול לעשות חישוב פשוט?

אורלי לוי אבקסיס: 400 תקנים.

יאיר זילברשטיין: השכר של האחיות עלה ב-30% בשנים אלו.

יאיר זילברשטיין: הרי אם נקלטו למדינה יהיה אחוז בכל בית ספר, זה גם יעלה פחות, גם יהיה שרות מצוין וכמעט שכנעתם אותי אבל תכף אני אתייחס ונראה אם זה באמת ככה אז נקלוט את כולם.

יאיר זילברשטיין: זה עולה פחות תהיה אחות בכל בית ספר, נשב על זה עוד כמה שעות, תסבירו לי איך הנס הזה הולך לקרות ומיד נעשה את זה.

יונה אמיתי: אני יכול להסביר לך אם רק אקבל רשות דיבור.

אורלי לוי אבקסיס: בבקשה.

אורלי לוי אבקסיס: אתה יודע מה, יש פה שאלה שאני מפחדת לפספס אותה, אין ספק שהפרטה הזו עלתה עוד 40 מליון.

יאיר זילבשטיין: לא, זה לא נכון, השכר של האחיות עלה בשלושים אחוז בשנים האלה.

מוריה אשכנזי: אתה משווה שכר של אחיות בתי חולים עם אחיות בריאות הציבור.

אורלי לוי אבקסיס: נציג משרד האוצר, שאלה פשוטה, האם שורש הבעיה היא שפשוט האוצר לא מעוניין להעסיק את האחיות האלה ושיהיו מועסקות על ידי אחרים.

אורלי לוי אבקסיס: אחד הדברים הראשונים שנאמר לי על ידי מישהו מאד בכיר באוצר כאשר אני דברתי על נושא אחר לגמרי על איזה הצעת חוק שהייתה לי דווקא על ילדים בסיכון, לעולם, תמיד משרד הבריאות יעשה כל הסכם שיוכל להמיר בו תנאים בכסף, הוא ישלם פי שניים תקנים, סליחה, תיקון.

אורלי לוי אבקסיס: משרד האוצר יהיה מוכן לשלם פי שניים כדי להמיר תקנים בכסף כי תקנים הוא לא רוצה לתת.

אורלי לוי אבקסיס: ועובדה היא שבנושאים אחרים שבו עסקתי מול הרווחה המירו תקנים בכסף.

אורלי לוי אבקסיס: הרי אתם מרוצים מזה.

דב חנין: אם זו איננה מדיניות האוצר, אתה יכול להגיד באופן פתוח לועדה שאלו דברי הבל שלא מקובלים, לא הגיוניים ולא מקובלים ואנחנו נרשום את זה בפני הוועדה זה הכל.

דב חנין: יש לך דרך.

יאיר זילברשטיין: להציג את זה בצורה כזו זה בהחלט דברי הבל.

יונה אמיתי: אני יו"ר החברה הישראלית לרפואת ילדים בקהילה.

יונה אמיתי: זה לאחר שפרשתי מתפקידי במשרד הבריאות לפני שלוש שנים בניהול המחלקה לאם, לילד ולמתבגר שעסקה בנושא הזה ופרשתי על רקע זה חד משמעית כי צפיתי את כל התרחיש הזה.

יונה אמיתי: הייתי בלמעלה משלושים דיונים של ועדות הכנסת השונות בנושא הזה וכולם מסתיימים במשהו שנראה לי כמו חזון אחרית הימים.

יונה אמיתי: כותב ישעיהו: "וגר זאב עם כבש ונמר עם גדי ירבץ" ועוד משהו "ונער קטון רועה בם" יש פה אנשי מקצוע מכל שדרות המקצוע, בריאות הציבור, רפואת ילדים, אחיות , כולל מומחה משרד הבריאות ו"נער קטון רועה בם" ואיש האוצר בדרג לא חשוב, הוא קובע?

יונה אמיתי: הוא מכריע?

יונה אמיתי: וכך זה נגמר.

יונה אמיתי: אני מאד רוצה לקוות שהדיון הזה שייראה דיון שורש יסתיים אחרת כי לתת לנו יכולת להתבטא לפרוטוקולים חבל לו על הזמן.

יונה אמיתי: יש כאן אני חושב מספיק טיעונים והבנות שזה חייב לעבור שינוי שורש.

יונה אמיתי: אני אפרט.

יונה אמיתי: בשורה תחתונה אולי, הדיון הכי חשוב כרגע והוצבו המספרים.

יונה אמיתי: איך יכול להיות שעם תקציב של מאה וחמישה מליון ₪ יש כ 350-400 תקני אחיות ואני אומר לכם באחריות של עלות כוח אדם בשרות הזה זה 80-90 אחוז מההפעלה שלו.

יונה אמיתי: אז עלות כוח אדם של אחיות ועוד מספר זעום של רופאים מצדיק אולי ששים מליון שקלים אולי חמישים מליון שקלים.

יונה אמיתי: לאן הולך יתר הכסף בזליגה מהאוצר?

יונה אמיתי: לכיסים אחרים או להפעלה כושלת?

אורלי לוי אבקסיס: כמה שנים היית בתוך המערכת?

יונה אמיתי: שמונה שנים ועל רקע זה פרשתי.

יונה אמיתי: שה לא יישמע אישי זה לא נטלי , זה לא האיגוד לבריאות הציבור, זו השיטה והעברה.

יונה אמיתי: זה שהשיטה נכשלת פעם אחרי פעם כפי שנחשף קודם.

יונה אמיתי: העובדה שפעם שניה העברת השרות מתבצעת באמצע שנת לימודים שרק הצגתם לא מעט.

יונה אמיתי: כל כך מעט ימי עבודה יש.

יונה אמיתי: שרשרת הטעויות, גם בג"צ היא תחנה בדרך, זה לא התחיל מבג"צ.

יונה אמיתי: צילום מצב היום, פעם שניה שהשרות עומד לעבור באמצע שנת לימודים הכל כך קצרה בהעברה בין שרות אחד לשני בפריסה ארצית, זה בזבוז כספי ציבור לכל הכוונים.

יונה אמיתי: השרות הזה, הרעיון של ההפרטה, הוא כשלון ארגוני, מינהלתי, פרופסיונלי ותקציבי.

יונה אמיתי: פרופסיונלי, איזו אחות ואיזה רופא ירצו ללכת לשרות שכל שנתיים הולכים להעביר אותו למקום אחר?

יונה אמיתי: איזה דמורליזציה זה יוצר לשרות האחיות?

יונה אמיתי: אתם מסמנים ושוב זה לא נטלי, יש לי הרבה כבוד לכמה מהאנשים שנמצאים בחדר הזה גם מנטלי, זה לא אישי, אבל טכנית מסמנים וי, הילד קבל חיסון.

יונה אמיתי: היטבת להציג יו"ר הוועדה, איך זה נראה באמת ששטח מצד הילד כשהוא מקבל את החיסון.

יונה אמיתי: עכשו, מה שהייתי רוצה להגיד זה רק דבר אחד, השיטה נכשלת פעם אחרי פעם אחרי פעם.

יונה אמיתי: לא יכול להיות שמדינה וכנסת וכל כך הרבה אנשים חכמים מובלת על ידי האוצר בגלל איזו תפיסה אידיאולוגית מוטעית שגם עולה לכולנו יותר כסף וההתעקשות הזו עוד פעם ועוד פעם היא פשוט מחיר שכולנו משלמים.

יונה אמיתי: זה לא שפוי.

יונה אמיתי: זה לא הגיוני.

יונה אמיתי: מישהו צריך לעצור את טרוף המערכות הזה ולא דווקא נטלי.

יונה אמיתי: זה פשוט שיטה שאבד עליה הכלח.

אורלי לוי אבקסיס: תודה אני חושבת שהבנו את התמונה הכוללת בעיקר בלראות את זה ממבט מבפנים.

אורלי לוי אבקסיס: אני אתן זכות דיבור לד"ר יצחק זיו נר יו"ר איגוד רופאי המדינה ומיד לאחר כך יסיים פרופסור איתמר גרוטו והאוצר יחתום לנו פה את דיון.

אורלי לוי אבקסיס: בבקשה.

יצחק זיו נר: דברנו הרבה על אחיות ואין שום ספק שאחיות הם חוד החנית בשרות הזה אבל כמו בעבודת צוות אני אתייחס לנושא של הרופאים.

יצחק זיו נר: אנחנו למדנו בשנה שעברה נתונים מאד מדאיגים .

יצחק זיו נר: אנחנו למדנו שרופאים בודקים ילדים בחדר לא הולם ללא פרטיות כפי שצויו, אי אפשר לרחוץ ידיים בין בדיקה לבדיקה, הרופא עובד ללא נתונים של הילד משנים קודמות, זה אומר שהוא יכול לבדוק על עקומת הגדילה באחוזונים שהוא נמצא באחוזון שאולי סביר לטווח של הגיל אבל לנו לא חשוב רק הערך האבסולוטי אלא האם הייתה שבירה בגדילה שלו, הנתונים האלה לא עמדו לפניו.

יצחק זיו נר: הרופאים הללו בשעה שמזמנים ילדים, אם הילדים לא באו עם ההורים, אי אפשר לבצע בדיקה, הרופא לא מקבל שכר על כך.

יצחק זיו נר: בחופשות, הרופאים אינם מועסקים.

יצחק זיו נר: הם חשופים לבעיות, זה מכתיב מגזר מסוים שאפשר להעסיק בתנאים כאלו אבל כרגע אנחנו לא מדברים על תנאים פרופסיונלים, אנחנו מדברים על התוצאה בבדיקת התלמידים.

יצחק זיו נר: אנחנו חושבים שאם השיטה נכשלה צריך לחשוב שיש לעבוד בשיטה אחרת.

יצחק זיו נר: אני לא מדבר עם איזה קבלן אבל אני חושב שמשרד הבריאות שעשה את זה טוב למדי הרבה שנים, אני מוכרח לומר בשנה שעברה כשראינו את הנתונים ושראינו שבאמצע השנה שיעור החיסונים היה נמוך ביותר, פניתי למנכ"ל משרד הבריאות שיתייחס לזה במלוא הרצינות.

יצחק זיו נר: הם הקימו ועדות, עשו בדיקות, נקטו צעדים, ראינו שגם היה שיפור.

יצחק זיו נר: האם יש לנו הבטחה שהשיטה היא נכונה?

יצחק זיו נר: זה נראה שלא על פי כל העדויות ואני לא אאריך.

אורלי לוי אבקסיס: תודה רבה.

אורלי לוי אבקסיס: פרופסור איתמר גרוטו.

איתמר גרוטו: טוב, אני תיארתי פחות או יותר את הניסיון שלנו להרחיב את התנאים ולשפר את המכרז.

איתמר גרוטו: צריך לזכור שבאמת אנחנו עובדים בנושא של נקודה משמעותית וזה של מחסור באחיות.

איתמר גרוטו: זה נושא שעלה בטח גם בדיון אתמול כי גם אם יש תקנים, לא תמיד מצליחים לאייש אותם.

איתמר גרוטו: ואנחנו צריכים לקחת את העניין הזה, את היכולת הריאלית שלנו לספק מספיק אחיות, לתת את השרות למשל אנחנו רוצים לשפר את השרות ולהוציא הרבה מאד אחיות מעשיות וגם כשהשרות ניתן על ידי המדינה, רוב האחיות היו אחיות מעשיות לא מוסמכות.

איתמר גרוטו: וזה משהו שאנחנו רוצים להוציא אותו והיום גם קשה להשיג ולהרחיב את החלופה, לכן אני חייב לציין,

אורלי לוי אבקסיס: יכול להיות שיש שחיקה של המקצוע הזה כי אף אחת לא רוצה לעבוד בתנאים האלה.

אורלי לוי אבקסיס: הם בורחות, עושות להם הסבה מקצועית.

אורלי לוי אבקסיס: אתם מאבדים כוח אדם מסוים מצד שני, אם קבלן מצליח לגייס את האחיות, משרד הבריאות לא יוכל לגייס אותם עם תנאים הרבה יותר טובים ועם תמריצים?

איתמר גרוטו: אני אומר, נוכל לגייס אותם אבל לא אלף אחיות.

עפו אגבאריה: אבל הם לא רוצים אחיות מעשיות אז צריך לפתוח מסלולים לאחיות מוסמכות.

עפו אגבאריה: למה לא לפתוח מסלולים להסמיך אחיות שיהיו מוסמכות ולא רק מעשיות?

אורלי לוי אבקסיס: פרופסור איתמר גרוטו, מתי זה עובר לידיים החדשות?

איתמר גרוטו: זה אמור לעבור ב-1.1 כמו שקבע בית המשפט.

איתמר גרוטו: אני מקווה שקודם כל יהיה לנו חוזה ונראה אם הוא יוכל להתארך.

איתמר גרוטו: העמדה המקצועית שלנו - - -

מוריה אשכנזי: לא יהיו לכם אחיות.

איתמר גרוטו: זה הוצג על ידי בית המשפט.

איתמר גרוטו: זה לא טוב להחליף באמצע השנה, אני מסכים בהחלט עם פרופסור אמיתי, אבל בית המשפט העליון החליט שצריך ,

אורלי לוי אבקסיס: אני חושבת שבית המשפט העליון יותר מלרמוז לכם שתעשו את העבודה ותחזירו את ההחלטה הנכונה.

אורלי לוי אבקסיס: אבל השאלה אם הבינו או לא הבינו אם קלטו או לא.

איתמר גרוטו: כנראה קלטו חלקית.

אורלי לוי אבקסיס: קלטו חלקית, בדרום.

אורלי לוי אבקסיס: עוד לא הגיע.

אורלי לוי אבקסיס: יגיע לשאר חלקי הארץ.

אורלי לוי אבקסיס: אתם תפעלו לנסות להעביר את שאר חלקי הארץ לידי משרד הבריאות?

איתמר גרוטו: העמדה המקצועית שלנו כמו שנאמר, היא שצריך להיות בכל המדינה על ידי המדינה.

אורלי לוי אבקסיס: לאחר ששמענו את עמדת משרד הבריאות כשמשרד הבריאות מסתכל באמת על התלמידים.

אורלי לוי אבקסיס: הוא חושב שכל המדינה צריכה להיות בידי משרד הבריאות.

אורלי לוי אבקסיס: אחיות שיהיו כפופות למשרד הבריאות וגם על הדרך אולי נרוויח יותר מהצ'ק ליסט אלא גם דברים נוספים כמו חינוך לתזונה נכונה, בריאות נכונה, הגיינה כל מה שקשור לילדים ולא נצטרך על כל פעולה מסוימת לתת תג מחיר.

עפו אגבאריה: האם נבחנת איזושהי אלימות בין תלמידים ברגע שאין אחיות?

אורלי לוי אבקסיס: אני יכולה להגיד לך דבר אחד שהוא כמעט בטוח, שכשאחיות בית הספר היו בתוך שטח בית הספר, לא רק שהם הכירו את הילדים, אני חושבת שעל זה התחיל לדבר דב חנין בתחילת הדברים שלו, הם יכלו לראות ניואנסים מסוימים.

אורלי לוי אבקסיס: היה להם את היכולת, לגלות כאשר עובר איזה משבר על הילד, כאשר הוא מתכנס בעצמו, כאשר הוא לא כמו אתמול שלשום.

אורלי לוי אבקסיס: היו להם את הכלים להבין, כאשר ילד עובר איזושהי מסכת ייסורים כזו או אחרת, או אם הוא נמצא במצב דכאוני כזה או אחר, לדעת לדובב אותו וכדומה.

אורלי לוי אבקסיס: היום אין לך אחיות בית ספר, אין לך יועצות בית הספר, הילדים באים לסוג של בית חרושת.

אורלי לוי אבקסיס: גם חיסונים נעשים כמו בבית חרושת.

אורלי לוי אבקסיס: בבקשה משרד האוצר.

יאיר זילברשטיין: אני אתחיל במה שאני חושב שהסכמה של כולם.

יאיר זילברשטיין: אני חושב שברור לכולם שאם הייתה אחות בכל בית ספר, שרות שהיה ניתן היה שרות עדיף ויותר טוב מזה שניתן היום.

יאיר זילברשטיין: אני חושב שיש הסכמה על הדבר הזה.

יאיר זילברשטיין: מה המשמעויות של הדבר הזה?

יאיר זילברשטיין: גם אותם אנחנו יודעים.

יאיר זילברשטיין: עלות כמה שזה עולה כמיליארד שקל וצריך בשביל זה עוד 4000 אחיות מעבר לאחיות שקיימות היום.

יאיר זילברשטיין: נשים את הדברים על השולחן.

יאיר זילברשטיין: אני חושב שכולם ברור להם שהשרות היה יותר טוב,

אורלי לוי אבקסיס: איך הגעת ל- 4000?

אורלי לוי אבקסיס: זה בכלל מיליארד של הפנסיה שלנו.

אורלי לוי אבקסיס: זה קשור ואני אגיד לך למה.

אורלי לוי אבקסיס: כי אם מצד מפחידים אותנו בבריאות של כמה תלמידים , של מליון מאתיים אלף שיעלה מיליארד.

אורלי לוי אבקסיס: קודם כל אנחנו לא מפחדים ממספרים.

אורלי לוי אבקסיס: אני חושבת שגם הגזמת בהערכה שלך אבל במקביל לבוא ולמחוק לבן אחד שמסכן בכסף שלנו מיליארד בישיבה אחת וזה כנראה מה שיהיה מתוך השני מיליארד ומשהו שהוא אמור להחזיר אז אל תגידו לנו ותנסו להגיד לנו מה שווה מה.

אורלי לוי אבקסיס: מליון מאתיים אלף תלמידים או אחד שאני אגיד לך מה שיכול להיות שיש לו בכלל במלאי האישי שלו ובאיזה שהם חסכונות פרטיים יכולת כן להחזיר את הכסף.

אורלי לוי אבקסיס: אז דין אחד ופרצוף אחד ולכו עם קו אחד.

אורלי לוי אבקסיס: מה שפה אין כסף אז גם לדברים אחרים.

אורלי לוי אבקסיס: מצד שני איך הגעת לחישוב של 4000 ולחישוב של המיליארד?

אורלי לוי אבקסיס: או שזה סתם משהו לזרוק.

אורלי לוי אבקסיס: עובדה, אז תסביר לנו איך מגיעים לזה.

יאיר זילברשטיין: רק 4500 בתי ספר במדינת ישראל.

יאיר זילברשטיין: יש גם לא מוכרים.

אורלי לוי אבקסיס: בוא נשאל את משרד הבריאות, כמה בתי ספר יש ?

איתמר גרוטו: יש קצת פחות מ -4000, מתוכם זה בתי ספר של עשירים.

עפו אגבאריה: אבל זה לא משרות מלאות של אחיות, זה חצאי משרות.

אורלי לוי אבקסיס: שמע אולי אנחנו לא כלכלנים, אבל אנחנו מבינים ויודעים לעשות חשבון.

עינת וילף: אני רוצה לשמוע את החישוב.

עינת וילף: אתה מדבר על 4000 בתי ספר?

יאיר זילברשטיין: אני מדבר על 4000 בתי ספר ויש לנו היום כ- 400 אחיות בבריאות הציבור.

אורי פליישמן: יש 360 אחיות.

יאיר זילברשטיין: אם אנחנו רוצים לחזור למודל של אחות בכל בית ספר, צריך להוסיף, חצי משרה אז זה יעלה חצי ממה שאמרתי.

יאיר זילברשטיין: אז זה אומר שצריך להוסיף.

אורלי לוי אבקסיס: איך אתה מחשב את זה למיליארד?

יאיר זילברשטיין: 4000 מוסדות פחות מספר האחיות שיש, תחלקו את זה בשתיים אז זה יצא אלף שמונה מאות אחיות, תכפילו את זה בעלות העסקה של אחות - - -

מוריה אשכנזי: מאיפה הוצאת מספר כזה?

מוריה אשכנזי: אין מספר כזה, מאיפה בא לך?

אורלי לוי אבקסיס: אדוני נציג האוצר, הדרישה היא אחות ל- 1500 תלמידים.

אורלי לוי אבקסיס: עכשו תעשה לי את החישוב ותגיד לי אם זה עולה מיליארד.

אורלי לוי אבקסיס: יש לנו פה ממחלקת המחקר של הכנסת, ותקני אותי אם אני טועה, עשינו ככה חישוב מהיר, יותר נכון היא עשתה.

אורלי לוי אבקסיס: שלי כמובן שהיא עוקבת אחרי הנושא הזה מועדה לועדה ובכלל.

אורלי לוי אבקסיס: חישוב של אחות ל 1500 תלמידים, שזה בסביבות ה- 800 שקלים לכל היותר.

אורלי לוי אבקסיס: כאשר אנחנו מחשבים על עלות של מאה חמישים אלף, זה יוצא מאה עשרים מליון.

אורלי לוי אבקסיס: תוספת של עשרה מליון, ממה שהיום אתם מוציאים על זה.

יאיר זילברשטיין: זה יעלה מאה עשרים מליון יותר, זה יכפיל את העלות.

יאיר זילברשטיין: להכפיל את מספר האחיות, זה להכפיל את העלות.

יונה אמיתי: אם האוצר לא יודע חשבון אז הדיון הזה מיותר.

אורלי לוי אבקסיס: אני חושבת שאני אשלח אותך לעשות שיעורי בית.

עינת וילף: רק רגע, זה דבר חשוב.

עינת וילף: מה שדובר כאן זה 1600 ילדים לאחות.

עינת וילף: מוסכם?

עינת וילף: זה הסטנדרט.

יאיר זילברשטיין: אם אתם חושבים שמשרד הבריאות זורק את הכסף לפח, אז אני מציע שאולי אנחנו נייחד דיון, אנחנו מנסים להציג פה מצגת.

איתמר גרוטו: אנחנו לא הצגנו מצגת.

איתמר גרוטו: בעקבות המצגת שלך, עשו הפרטה ושלמו עשרים מליון שקל יותר.

אורלי לוי אבקסיס: זה בגלל המצגת שלו?

אורלי לוי אבקסיס: באופן אישי?

עינת וילף: אנחנו מדברים על 1600, שזה הסטנדרט.

עינת וילף: עד כאן מקובל?

יאיר זילברשטיין: במכרז נקבע סטנדרט שהוא קצת אחר.

עינת וילף: בסדר, אבל זה סטנדרט שהוסכם שהוא נותן שרות טוב.

אורלי לוי אבקסיס: יאיר, יהיה לה חדר אחות.

אורלי לוי אבקסיס: אני לא יודעת מה גרוע יותר כשאנחנו מתווכחים על העלויות או זה שפקידי האוצר לא עשו שיעורי בית.

אורלי לוי אבקסיס: כאשר אתה מגיע לועדה כזו בפעם השישית או השביעית, ולא עשית לעצמך את החישוב כמה יעלו למדינה ולזרוק תג מחיר של מיליארד שקלים, זה משהו מטורף, זה חוסר אחריות.

אורלי לוי אבקסיס: אנחנו אמורים להישען על החישובים שלכם.

אורלי לוי אבקסיס: לא ייתכן שגם אותנו אתם מטעים אבל את המשרדים הרלוונטיים אבל בסופו של דבר אתם מעבירים החלטות בממשלות השונות , אמנם זה לא התקבלה בממשלה הזו אבל בקדנציות הקודמות ואתם מצליחים לשכנע שזה מה שצריך לעשות מתוך איזה שהוא מצג וככה אתם עושים את השיעורי בית שלכם?

אורלי לוי אבקסיס: ??

אורלי לוי אבקסיס: אני חרדה לאיך המדינה הזו מתנהלת ומי בעל הבית ומי הריבון פה.

אורלי לוי אבקסיס: אני מבקשת ממך, עצם העובדה שלא עשית שיעורי בית ולא חשבת שתידרש לשאלה הזו, זה כבר אני חושבת שאנחנו צריכים להגיש פה איזה שהיא הערה לשר האוצר או לבעל הבית במשרד שלכם אולי זה המנכ"ל , אולי זה מישהו אחר.

אורלי לוי אבקסיס: ולהעיר על כך שלא ייתכן שחברי כנסת מגיעים לועדות בלי להכין שיעורי בית וזורקים פה תג מחיר שאין בינו לבין המציאות שום קשר.

אורלי לוי אבקסיס: עכשו אני אפנה לפרופסור איתמר גרוטו ולשאול אותו, אולי אתה תעשה לנו את החישוב ?

אורלי לוי אבקסיס: כמה אחיות על כמה תלמידים?

אורלי לוי אבקסיס: כמה בתי ספר?

אורלי לוי אבקסיס: על פי הסטנדרטים של משרד הבריאות .

אורלי לוי אבקסיס: בבקשה.

איתמר גרוטו: אם אנחנו מדברים על 1:1600, אז מדובר בכ- 750 אחיות ומבחינה זו, כמו שאמרנו, לא כולם במשרה מלאה אז זה יוצא 550 תקנים בערך.

אורלי לוי אבקסיס: 550 תקנים כפול, כמה אמרנו תקן ?

יונה אמיתי: זה 85 מליון.

עינת וילף: עכשו הרעיון הוא שיהיו בתי ספר עם אחות.

אורלי לוי אבקסיס: חברים, אני רוצה עמדה מסכמת וזה אנחנו נסכם.

אורלי לוי אבקסיס: תשמע אני לא יודעת אם זה לא היה כל כך עצוב , זה היה כל כך מצחיק.

אורלי לוי אבקסיס: תן להם תקנים.

אורלי לוי אבקסיס: זה אותו סיפור.

אורלי לוי אבקסיס: אתם מתחייבים לתת תקנים?

אורלי לוי אבקסיס: אתם תשימו תקנים?

אורלי לוי אבקסיס: שניה, אולי זה מתקדם לכוון שהתקדמנו בטיפות החלב.

אורלי לוי אבקסיס: האם משרד הבריאות אומר, הכסף נמצא אצלי בתוך אותו הסכם שבו אני מקבל תמורת השרות הזה, אני לא יודעת כמה אמרת היום ?

אורלי לוי אבקסיס: מאה וחמישה מליון?

אורלי לוי אבקסיס: אתם אומרים לי אין תקנים, הכסף נמצא בשביל לספק את השרות, מה שמשרד הבריאות עשה ומצא אחר כך את התקנים להשלים את הנושא בטיפות החלב.

אורלי לוי אבקסיס: האם יהיה מוכן אם משרד הבריאות יקדיש את הכסף לתוך התקנים, ולא להוסיף כסף אם משרד הבריאות מוכן לקחת את זה כך , אולי תשאל את המנכ"ל שלך אם הוא חותם עליו?

אורלי לוי אבקסיס: אמרת את הכסף יש להם, תקנים אין להם.

אורלי לוי אבקסיס: אתם רק יכולים לתת תקנים.

יאיר זילברשטיין: ברשותך, אתייחס שוב.

יאיר זילברשטיין: המצג שמציגים לנו פה, תני לי להשלים משפט אחד.

יאיר זילברשטיין: מה אפשר לעשות שאלו המספרים.

יאיר זילברשטיין: הסטנדרטים שאתם מדברים פה אלה הסטנדרטים של המכרז, או קי?

יאיר זילברשטיין: אלה ה500 אחיות שמשרד הבריאות יצא למכרז החדש וכל המצג שהציגו לנו שבו אחות מתרוצצת אין לה זמן,

אורלי לוי אבקסיס: לא, אתה לא צריך להתעסק בזה.

אורלי לוי אבקסיס: אתה צריך להתעסק רק בכסף.

אורלי לוי אבקסיס: בעלויות ובתקנים, הוא לא אמור להתעסק בנושא של משרד הבריאות, אל תערבב רשות ברשות.

אורלי לוי אבקסיס: אני מבקשת.

אורלי לוי אבקסיס: את הנושא הבריאותי והתנאים וכדומה נשאיר למשרד הבריאות.

אורלי לוי אבקסיס: אני רוצה להתמקד איתך בנושא בסיס המשרה שלך שזה חישובים.

אורלי לוי אבקסיס: אתה רוצה לעשות לי שוב את החישוב?

יאיר זילברשטיין: היום המכרז מבוסס על איזה שהוא סטנדרט של שירותים שהוגדרו מה אחות צריכה לעשות.

יאיר זילברשטיין: מוגדר שם רבע שעה לבצוע חיסון, ומתוך הדבר הזה נגזרו מספר התקנים שיצאו למכרז.

יאיר זילברשטיין: עכשו, כל הדברים ששמענו פה.

יאיר זילברשטיין: יש במכרז הזה גם שיפורים לעומת המכרז הקודם אבל הם היו קיימים גם קודם.

יאיר זילברשטיין: כל הדברים ששמענו פה שהמצב שבו אחות לא מכירה את הילדים ורוצים לחזור למצב הקודם, אמרתי שאם יש אחות בכל בית ספר,

אורלי לוי אבקסיס: גם אם יש אחות בכל בית ספר, זה מגיע למיליארד.

אורלי לוי אבקסיס: אדוני, אתה מכיר את מר סימן טוב, מה הוא?

יאיר זילברשטיין: סגן מנהל התקציבים.

אורלי לוי אבקסיס: מה דעתך עליו, המקצועית כמובן, עד כמה שאתה יכול להגיד, מבחינת חישובים.

אורלי לוי אבקסיס: הוא יודע לעשות חישובים?

יאיר זילברשטיין: בודאי.

אורלי לוי אבקסיס: מה הסיכויים שיטעה בחישובים שלו?

אורלי לוי אבקסיס: בעיקר כאשר הוא נותן את זה לגופים מקצועיים?

אורלי לוי אבקסיס: למחלקת המחקר של הכנסת?

יאיר זילברשטיין: אני משער שמה שתגידי זה לא פשוט השאלה,

אורלי לוי אבקסיס: אתה סומך את ידך על חישוב שלו?

אורלי לוי אבקסיס: היית לוקח אותו?

אורלי לוי אבקסיס: היית מערער על חישוב שלו?

יאיר זילברשטיין: אם הוא טעה , אז כן.

אורלי לוי אבקסיס: סביר להניח שהוא עשה חישוב שהוא חישוב נכון?

יאיר זילברשטיין: חישוב שהוא עשה לא קשור למה שאנחנו עוסקים.

אורלי לוי אבקסיס: אדוני, בוא ואקריא לך את החישוב שלו.

אורלי לוי אבקסיס: תקשיבו טוב לדברים, כי בזה אני מסיימת ואני אשלח אתכם לעשות שיעורי בית ואתה תבדוק את התקנים.

אורלי לוי אבקסיס: אתה תבדוק אם אתה תהיה מוכן לקבל תקנים למקרה שיהיו.

אורלי לוי אבקסיס: תבדוק את זה אבל אני רוצה להקריא את מה שכתב סימן טוב.

אורלי לוי אבקסיס: אני מפנה את כולם לעמוד 31 מתוך 41.

אורלי לוי אבקסיס: פסקה אחרונה למטה.

אורלי לוי אבקסיס: "לטענת האוצר, משרד הבריאות קבע תקן של אחות אחת לאלך חמש מאות תלמידים.

אורלי לוי אבקסיס: עמידה בתקן זה לגבי מליון מאה ואחד עשר אלף תלמידים", לא ברור מה מקורו של נתון זה, משמעותה של שבע מאות ארבעים ואחת תקני אחיות.

אורלי לוי אבקסיס: אנחנו הולכים אובר , יותר ממה שאפילו משרד הבריאות אומר.

אורלי לוי אבקסיס: "לטענת האוצר העלות התקציבית השנתית של משרת אחות היא מאה חמישים אלף שקל" אמרנו שגם היום זאת אותה עלות, זה פחות או יותר מה שאתה אמרת.

אורלי לוי אבקסיס: " ולכן העלות הכוללת של 741 תקנים היא כ- 111 מליון שקלים".

אורלי לוי אבקסיס: מה אתה אומר על זה?

אורלי לוי אבקסיס: מיליארד ל111 מליון?

יאיר זילברשטיין: שזה מה שיש במכרז היום אבל זה לא מה,

אורלי לוי אבקסיס: זה מה שסגן התקציבים באוצר עשה חישוב.

אורלי לוי אבקסיס: יש כסף.

אורלי לוי אבקסיס: אין תקנים.

אורלי לוי אבקסיס: אין 741 אחיות.

אורלי לוי אבקסיס: זה אין במכרז ואין בשרות שהיה קודם.

אורלי לוי אבקסיס: אני שואלת אותך, אתה היית חותם על הערכה כזו של סגן מנהל התקציבים באוצר?

יאיר זילברשטיין: יש פה חישובים פשוטים,

אורלי לוי אבקסיס: אז בבקשה, אני פה אסיים את הדיון הזה.

אורלי לוי אבקסיס: אני אשלח אותך לעשות שיעורי בית ביחד עם משה בר סימן טוב.

אורלי לוי אבקסיס: תבדקו.

אורלי לוי אבקסיס: מה ההבדל בין מיליארד ל111 מליון.

יאיר זילברשטיין: ההבדל הוא בין המכרז שיצא לבין שרות שיש אחות בכל בית ספר.

אורלי לוי אבקסיס: כאשר הוא מחשב 741 תקנים, הוא אומר זה תהיה העלות של החזרת האחיות בית הספר למדינה.

אורלי לוי אבקסיס: לך תעשה שיעורי בית, תשב איתו , תשאל אותו אם אמת דבר או לא.

יאיר זילברשטיין: זה יהיה אותו הדבר, אם לא יותר גרוע מהיום.

דב חנין: לא נכון, אדוני.

דב חנין: האופציה שאדוני מתייחס אליה, נמצאת שם בהמשך המסמך שיו"ר הוועדה צטטה אותו.

דב חנין: ושם מדובר שאם אנחנו נשארים לפי המכרז, לפי מספר הפעולות כלומר, המתכונת של המכרז, התוספת היא אפילו יותר קטנה.

יאיר זילברשטיין: הדברים פה הם לא רלוונטיים הם מלפני שנתיים.

יאיר זילברשטיין: במכרז החדש שיצא, המכרז עצמו הוא כבר יותר טוב והוא לוקח לידי ביטוי את הסטנדרטים האלה שמשרד הבריאות רצה.

אורלי לוי אבקסיס: אני שולחת אותך לעשות שיעורי בית ביחד עם סגן מנהל התקציבים.

יאיר זילברשטיין: אז כל מה שאמרתם הוא גם כן לא נכון כי אחות לא תצטרך,

אורלי לוי אבקסיס: רגע, למען הסר ספק, יש פה הטיה.

אורלי לוי אבקסיס: יכול להיות לא מכוונת.

אורלי לוי אבקסיס: יכול להיות שזו שיטה של פקידים באוצר לבוא ולבלבל אותנו חברי הכנסת.

אורלי לוי אבקסיס: לועדה הזו מאד קשה לבזבז ולבלבל את חברי הכנסת ואנחנו עושים פה עבודה מה גם שיש לנו פה מסמכים שמציינים.

אורלי לוי אבקסיס: בבקשה אני מבקשת ממך שלי לחזור על דבר אחד.

שלי לוי: דבר אחד הוא במחלוקת ביניכם.

שלי לוי: לא מדובר על כאן על אחות בכל בית ספר, אם אני מבינה נכון, כל החישובים שגם חברי הכנסת מדברים עליהם הוא תקן של אחות ל1500 תלמידים.

שלי לוי: מדובר ב -800 תקנים לפי החישוב של 150 אלף שקל לשנה זה מאה ועשרים מליון שקל.

שלי לוי: היום לשרות ניתן כמה ?

שלי לוי: 105 מליון ₪?

שלי לוי: אז הטיעון שמועלה כאן הוא שמדובר בתוספת של 15 מליון ₪ כדי להחזיר את השרות למשרד הבריאות זה הטיעון.

אורלי לוי אבקסיס: זה הטיעון.

אורלי לוי אבקסיס: קח אותו למנהל התקציבים, לשר האוצר.

אורלי לוי אבקסיס: תחשבו על זה.

אורלי לוי אבקסיס: אני סוגרת את הוועדה.

אורלי לוי אבקסיס: אני רק מסכמת.

אורלי לוי אבקסיס: הוועדה חוזרת על התביעה להחזיר למשרד הבריאות את שרותי בריאות התלמיד לכל הארץ.

אורלי לוי אבקסיס: הוועדה סבורה ששרותי בריאות התלמיד צריכים להיות שרות רפואה מונעת, הדרכה וכולל ולא שרות המבוסס על בצוע סדרת פעולות מוגדרות כפי שקיים היום.

אורלי לוי אבקסיס: הוועדה מברכת את סגן שר הבריאות מר יעקב ליצמן על הודעתו בישיבת הוועדה כי שירותי בריאות התלמיד באזור הדרום יוחזרו לידי משרד הבריאות ויינתנו על ידי אחיות בריאות הציבור ועובדי המשרד.

אורלי לוי אבקסיס: כלומר אחיות עובדי המשרד.

אורלי לוי אבקסיס: הוועדה רושמת לפניה את הבטחתו של סגן השר יעקב ליצמן כי המשרד יעמיד לרשות מחוז הדרום את מלוא התקציב ואת האמצעים הדרושים להבטחת ולהצלחת הפרויקט.

אורלי לוי אבקסיס: הוועדה תובעת מ לבחון בתום שנת הלימודים הנוכחית את הפעילויות במחוזות השונים ולהעביר לנו כולל את בדיקה בדרום ולהביא לנו את ההשוואה ביניהם.

אורלי לוי אבקסיס: בינתיים הוועדה קוראת ל ולמשרד האוצר לחזור ולחשב מחדש ולתת לנו נתונים מדויקים כמה עולה להחזיר או כמה יכול להעלות להחזיר את השרות לידי המדינה, תוך כדי חישוב אחות אחת ל 1500 תלמידים ולא פר בית ספר כפי שאותם תנאים קבעו כדי, היחס שנקבע על ידי בהתאם לסטנדרט הזה תעשו את החישובים תביאו אותם אלינו פה, נקבע מועד ונדון גם בזה.

אורלי לוי אבקסיס: תודה רבה, הישיבה נעולה.